Poslanici oštro osudili napad na Skupštinu Kosova\nNapad na Skupštinu Kosova\nPoslanici Skupštine Kosova su nakon konsultacija političkih partija usvojili Deklaraciju kojom se oštro osuđuje napad na Skupštinu, uz ocenu da se radi o napadu na državu Kosovo, te da je protiv interesa građana i protiv interesa i političkih i demokratskih vrijednosti kojima teže političke partije.\nU Deklaraciji se takođe zahteva od bezbednosni organa da se što pre rasvetli ovo pitanje kako bi počinioci izašli pred lice pravde, dok se građani pozivaju na saradnju.\nKonačna verzija Deklaracije je izmenjena, odnosno, iz nje je izbačen deo da se "političke nesuglasice trebaju rešiti samo političkim dijalogom, i da se politički ciljevi ne mogu postići nasiljem". Tom delu usprotivio se pokret Samoopredeljenje, navodeći da on aludira da je napad rezultat političkih nesporazuma, odnosno da iza njega stoji opozicija.\nStručnjak bezbednosnih pitanja Agim Musljiu, napad je okarakterisao kao "teroristički", bazirajući se na dokaze koji su pronađeni na licu mesta.\n"Napadnuta je institucija Kosova s najjačim vojnim sredstvom, raketnim bacačem, što se u vojsci upotrebljava za eliminaciju blindiranih sredstava, ali i za čvrste objekte i bunkere. Sama priprema, logistika i implementacija ispunjava sve zakonske elemente da se ovo nazove terorističkim činom", konstatuje Musljiu.\nRanije je u petak predsednik Skupštine Kosova Kadri Veselji saopštio je da napad na Skupštinu "zločinački napad sa elementima terorističkog delovanja uperen protiv institucija i naroda Kosova".\n"Inicijatorima, kao i počiniocima ovog podmuklog napada, treba da bude jasno da ni jedan oblik nasilja, niti metoda zastrašivanja, neće prekinuti agendu osnaživanja i konsolidacije naše države", ističe Veselji.\nOn je pozvao političke partije da se "distanciraju od delovanja koja destabiliziraju zemlju a motiviraju one koji su protiv države Kosovo".\nPriština nakon eksplozije\nPredsednik Kosova Hašim Tači naglasio je da se svi trebaju složiti da nasilju nema mesta u zemlji, te je dodao da su napadači "ljudi koji ne vole Kosovo, koji ne vole evropsku budućnost naših građana i da naša deca rastu u miru".\nPremijer Kosova, Isa Mustafa, napad na zgradu Skupštine ocenio je kao "napad na nezavisnost" .\nOn je putem socijalnih mreža poručio da se "nikome neće dopustiti da terorizuje državne institucije".\nIz policije su za RSE u petak saopštili da policijske jedinice i dalje rade na slučaju, te dodali da je rano da se obelodanjuju detalji jer se tako može ugroziti istraga. Ipak dodaju da će više informacija biti u toku dana.\nJedan zvaničnik policije Kosova je rekao za RSE da su tokom istrage u blizini Skupštine pronađeni pojedini dokazi, kao što je sredstvo za ispaljivanje projektila.\nPortparol policije, Daut Hodža, za RSE je naveo da je pronađena flaša s benzinom (molotovljev koktel) i izgoreni motor. On veruje da će ovi dokazi biti pomoći da se dođe do počinioca.\n"Vlada Kosova smatra da je ovo kukavički napad uperen protiv svih institucija i države Kosova", saopšteno je.\n"Ne želeći da prejudiciramo da li se ovo odnosi na najavljeno nasilje, Vlada Kosova smatra da takvi činovi neće uspeti da spreče posvećenost i rad kosovskih institucija za realizaciju i zaštitu državnih interesa", navodi se u saopštenju.\nAmerički ambasador na Kosovu, Greg Delawie, na Twitteru je naveo da je "šokiran napadom na kosovski parlament".\n"Nasilje i jezik koji potpaljuju nasilje su neprihvatljivi u demokratijama", dodao je on.\nSpecjalni predstavnik EU na Kosovu takođe je osudio napad na Skupštinu Kosova.\n"Napad na glavnu instituciju Kosova je napad na demokratiju i na predstavnike naroda Kosova i kao takav je neprihvatljiv. Pozivamo institucije reda i mira da brzo identifikuju počinioce i da ih izvedu pred lice pravde", poručili su iz Kancelarije EU na Kosovu.\nNapad na Skupštinu izvršen je tokom napete situacije u zemlji koja je nastala nakon velikih sporenja vlasti i opozicije o Sporazumu o demarkaciji sa Crnom Gorom.\nOpozicija je prethodno poručila da ukoliko Skupština pokuša da ratifikuje sporazum „kojim Kosovo gubi teritoriju“, moguće je da će biti nasilja.\nOpoziciona Alijansa za budućnost Kosova, koja je prva reagovala, osudila je napad navodeći da se radi o kriminalnom aktu koji zahteva hito rasvetljavanje.\n"Napad na Skupštinu Kosova je napad na državu i na demokratiju. To je napad nad svim građanim Kosova. Ko god stoji iza ove eksplozije ili napada, kakav god da je, protiv je Kosova i njenih građana", navodi se u reakciji.\nI opozicioni pokret Samoopredeljenje oštro je osudio napad i pozvao je odgovorne da istraže slučaj.\n„Iako je pruženo jako malo informacija oko slučaja, smatramo da nema motiva koji bi mogao da opravda ovakve postupke“, dodaje se u reakciji.\nPrethodno su zvanični izvori izjavili za RSE da je napad izvršen ručnim raketnim bacačem od strane dve nepoznate osobe koje su se kretale na motoru. Kasnije je motor zapaljen dok su lica pobegla u nepoznatom pravcu.\nMotiv napada na Skupštinu Kosova je još uvek nepoznat.\nPolicija je odmah izašla da izvrši uviđaj, a glavna ulica u kojoj se nalazi zgrada Skupštine je blokirana. Na lice mesta stigla je i ekipa forenzičara.\nPolicija je potvrdila da je nakon incidenta u jednom od prištinskih naselja pronađen zapaljen motor.


U Sjevernoj Koreji korone zvanično i dalje nema - GlasCG\nU Sjevernoj Koreji korone zvanično i dalje nema\nSjeverna Koreja i u najnovijem izveštaju Svjetskoj zdravstvenoj organizaciji je saopštila da nema slučajeva zaraze kovida-19 u zemlji i da i dalje savršeno uspijeva da spriječi ulazak virusa.\nNa početku pandemije prije više od godinu dana ta izolovana država je opisala svoje napore da spriječi ulazak virusa “pitanjem nacionalnog opstanka”.\nZatvorila je granice, zabranila dolazak turista, a napustile su je strane diplomate. Zemlja i dalje strogo ograničava prekogranični saobraćaj i držala je u karantinu desetine hiljada ljudi koji su imali simptome zaraze.\nMeđutim, Pjongjang tvrdi da nisu našli nijedan slučaj covida-19, u šta se uveliko sumnja s obzirom na slabu zdravstvenu infranstrukturu i poroznu granicu sa Kinom koja je ekonomski održava, prenosi agencija AP.\nUN program Kovaks za obezbjeđenje antikovid vakcina širom svijeta saopštio je u februaru da bi Sjeverna Koreja mogla da dobije 1,9 miliona doza vakcina u prvoj polovini ove godine. Međutim, Kovaks je ukazao i na globalni manjak vakcina zato što je indijski institut koji ima dozvolu da proizvodi vakcinu AstraZeneka usmjerio svoju proizvodnju za lokalnu upotrebu u Indiji gdje raste broj zaraženih od koronavirusa.\nPrevious LP: Građani se dvoume oko vakcinacije jer državni funkcioneri ne daju primjer\nNext Šef SZO Đukanoviću: U potpunosti sam saglasan…\nĐoković među donatorima respiratora\nIndijanapolis: Osmoro ljudi ubijeno u pucnjavi, više od 60 povrijeđenih\nRadulović i Injac pozdravili napore SAD u pregovorima između Vlade Avganistana i Talibana\nKrnjević: Vakcina je tu, sad sami krojimo našu sudbinu


09/06/2022 - Dnevnik Juga\nHome / 2022 / јун / 09\nPorodica Mišić iz Stajkovca, uskoro dobija novi dom\nRadovi na kući porodice Mišić su pri kraju, sa puno iščekivanja da dobiju novi dom. Podsetimo se, porodica Mišić koju čine otac Mića(43), majka Tamara(37) i sinovi Mihajlo(12) i Božidar(10), živi u selu Stajkovce, nedaleko od Leskovca. Da im je borba za bolji život neprestana dokazuje i to da otac …\nLeskovčanin upravljao autom pod uticajem alkohola i droge\nPripadnici Ministarstva unutrašnjih poslova u Leskovcu noćas su, prilikom kontrole na izlazu iz grada, iz saobraćaja isključili dvadesetosmogodišnjeg vozača „pežoa“ koji je vozio pod dejstvom kokaina i marihuane, sa 0,31 promil alkohola u krvi, kao i bez vozačke dozvole. Vozaču je određeno zadržavanje i protiv njega će biti podnete odgovarajuće …\nPušteno u rad postrojenje za preradu vode u Ždeglovu\nIna Dendić 4 седмице ago\tDOGAĐAJI, DRUŠTVO, Lebane 0\nStanovnici lebanske opštine neće više imati problema, sa nestajanjem vode u toku letnjih meseci, a sve zahvaljujući postrojenju za prečišćavanje vode u Ždeglovu, koje je danas zvanično pušteno u rad. Postrojenje je povezano sa sistemom u Grguovcu, što će omogućiti da kada dođe do smanjenja pritiska ili nestanka vode da …\nVlasotinčanka Isidora Milenković, najbolji student prve godine, Pravnog fakulteta u Nišu\nIna Dendić 4 седмице ago\tDOGAĐAJI, DRUŠTVO, Mladi u fokusu, Vlasotince 0\nFoto: Inf bilten Vlasina Najbolji student prve godine Pravnog fakulteta u Nišu za školsku 2020/21. godinu je Vlasotinčanka Isidora Milenković, bivša učenica ovdašnje Gimnazije “Stevan Jakovljević”. Za ovu laskavu titulu, prilikom izbora gleda se postignut prosek tokom godine, a potom i učešće i uspeh na raznim aktivnostima, kao što su …\nZa uništavanje vozova kazna i do 8 godina zatvora\nMinistar građevinarstva, saobraćaja i infrastrukture u Vladi Republike Srbije, Tomislav Momirović, upozorio je danas sve one koji uništavaju vozove i železničku infrastrukturu da im preti kazna do osam godina zatvora. Vozovi kao i železnička infrastruktura pripadaju svima nama i jedino ih domaćinskim odnosom možemo sačuvati. Država ulaže velika finansijska sredstva …\nPre 23 godine, na današnji dan, Kumanovskim sporazumom, okončano Nato bombardovanje\nSuzana Stojiljković 4 седмице ago\tDOGAĐAJI, DRUŠTVO 0\nVojno-tehničkim sporazumom, koji su Kumanovu potpisali general Vojske Jugoslavije, Svetozar Marjanović, general MUP-a Srbije, Obrad Stevanović i britanski general Majkl Džekson, završeno je78-ogodišnje Nato bombardovanje Jugoslavije, a jugoslovenske snage bezbednosti počele su povlačenje sa Kosova i Metohije Kumanovski sporazum potpisan je na vojnom aerodromu u blizini ovog makedonskog grada, nakon …\nNova lokacija vakcinalnog punkta u Domu Zdravlja Leskovac\nSuzana Stojiljković 4 седмице ago\tDRUŠTVO, Korona Virus, Leskovac 0\nIz ove zdravstvene ustanove obaveštavaju da je kovid vakcinalni punkt preseljen u prizemlje Doma zdravlja, odnosno u prostorije Zdravstvene ambulante broj 4. Biće otvorena svakodnevno od 7 do 14 sati. A broj obolelih od korone na teritoriji Jablaničkog okruga, već duže vreme je jednocifren. Prema jutrošnjem izveštaju Zavoda za javno …\nProbni rad Postrojenja za prečišćavanje otpadnih voda u Bogojevcu, protiče bez problema\nPostrojenje za prečišćavanje otpadnih voda u Bogojevcu je, nakon završetka sve tri linije, krajem decembra pušteno u probni rad. Ako sve bude u redu, očekuje se da, u punom kapacitetu počne da funkcioniše u septembru, a najkasnije do kraja godine Šestomesečni probni rad Linije vode se završava, a paralelno se, …


DPS: Još jedna u nizu opomena vlasti iz EU | Standard\nEvropska komisija danas je jasno poručila šta misli o osujećenoj namjeri Vlade da, gotovo krijući, na dnevni red jučerašnje sjednice, bez bilo kakvog upoznavanja zainteresovane javnosti, a kamoli učešća parlamenta, uvrsti odluku koja bi u bitnoj mjeri trasirala dalji put ka izmjenama legislative o državljanstvu, saopšteno je iz DPS.\nSve ono, kako navode iz najjače opozicione partije, na šta su proteklih dana upozoravali, danas je potvrdila i Evropska komisija kritikujući evidentnu praksu netransparentnosti aktuelne Vlade u pogledu promjene akata koji se tiču crnogorskog državljanstva.\n“Očigledno ni prijetnje premijera Krvokapića upućene građanima koji su juče protestovali nijesu ostale nezapažene, tako da je danas stiglo upozorenje iz EU da sloboda okupljanja spada u osnovna prava, ukoliko se poštuju zdravstvene mjere, javni red i mir. Današnja opomena iz Brisela, samo je još jedna u nizu koje su vladajuće strukture u kratkom periodu dobile, što potvrđuje, ono na šta upozoravamo sve vrijeme, da ova vlast svojim revanšističkim, ishitrenim i nedemokratskim potezima ozbiljno ugrožava napredak Crne Gore na evropskom putu”, stoji u saopštenju DPS-a.\nZuti, po zuti karton… Dobice crveni ubrzo… Ocekujemo prodornog administratora iz USA


Đukanović: Podnijeću krivičnu; Sekulić: Perunović u konfliktu interesa – Portal Luca\nEkološka rekonstrukcija TE Pljevlja nema alternativu, poručio je predsjednik Odbora direktora Elektroprivrede Crne Gore (EPCG) Milutin Đukanović, u emisiji “Okvir”, na TVCG. I ostali učesnici emisije poslanica DPS-a i bivša ministarka ekonomije Dragica Sekulić, kao i državni sekretar u Ministarstvu kapitalnih investicija Marko Perunović poručili su da je taj projekat nužan za energetsku stabilnost Crne Gore. Đukanović je međutim najavio novu krivičnu prijavu protiv bivših predstavnika Vlade CG zbog posla oko ekološke rekonstrukcije TE Pljevlja\nSekulić: Perunović u konfliktu interesa; Perunović: Šta je sa konsultantskim ugovorima


Svetski dan nevladinih organizacija i Srbija: Kako su nastale i koliko menjaju društvo : Južne vesti\nSvetski dan nevladinih organizacija i Srbija: Kako su nastale i koliko menjaju društvo\n11:04, 27. 2. 2022.\nEvropske integracije značajno su polje delovanja nevladinog sektora u Srbiji\nOd neprimetnih organizacija do „stranih plaćenika" i „soroševaca" - tako je protekao život većine nevladinih organizacija u Srbiji u prethodne tri decenije.\n„Tokom ratnih godina i raspada Jugoslavije devedesetih, posao u nevladinom sektoru bio čak i opasan jer se aktivistima pretilo i smrću", kaže Jelica Minić, predsednica Evropskog pokreta u Srbiji, jedne od prvih nevladinih organizacija u zemlji, za BBC na srpskom.\nNa Svetski dan nevladinih organizacija, u Srbiji je danas registrovano više od 35.000 organizacija civilnog društva.\nSrbija u 2022. godinu ulazi sa Izveštajem Evropske komisije, u kojem se pominje „kleveta i govor mržnje" predstavnika vladajuće stranke prema pripadnicima civilnog društva.\nOdnos vlasti i nevladinog sektora, koji ima zadatak da kontroliše i pomaže demokratski napredak društva, tokom godina je bio promenljiv i ne bez problema.\nDok Gordana Čomić, ministarka za društveni dijalog kaže za BBC da su „glavni problemi nevladinog sektora nedostatak dijaloga sa vlašću i problematično finansiranje", Raša Nedeljkov iz organizacije CRTA kaže da „vlast od civilnog društva pravi neprijatelje".\nOd Udruženja ribolovaca do političkog sektora\nPred Jelicom Minić, današnjom predsednicom Evropskog pokreta u Srbiji, pre tri decenije bio je pionirski zadatak.\nSa grupom kolega, istomišljenika i antiratnih aktivista, započela je stvaranje jedne od prvih nevladinih organizacija u Srbiji.\n„Te 1992. godine vladala je politika štapa i kanapa", kaže Jelica Minić za BBC na srpskom.\n„Nismo imali gotovo nikakva sredstva za stvaranje nevladine organizacije, osim što smo dobili jedan kompjuter i faks".\nKaže da su „radili potpuno volonterski."\nPre nego što se Socijalistička Federativna Republika Jugoslavija (SFRJ) raspala početkom 1990-ih, Jelica Minić se seća jednog pokušaja da se napravi prva jugoslovenska nevladina organizacija.\n„Izbio je rat i već je bilo kasno", kaže Minić.\nU novembru 1992. godine, Minić se sastala sa grupom uglednih intelektualaca, predvođenih Vojinom Dimitrijevićem, profesorom prava i borcem za ljudska prava.\n„Uslovi su bili veoma teški u društvu, a mi smo kao pojedinici imali ideju da okrenemo državu Evropskoj zajednici (prethodniku Evropske unije)", dodaje Minić.\n„Imali smo želju da budemo deo Evrope."\nPritisaka na nevladin sektor na početku nije bilo, kaže Minić, jer su prvih godina jedva uspevali da rade i vlast nije obraćala pažnju na njih.\n„Nevladina organizacija je do tada bila retka stvar, pogotovo u domenu politike", kaže ona.\n„To su mahom bila sportska udruženja, na primer - Udruženje ribolovaca."\nNi Evropa nije bila okrenuta nevladinim organizacijama, dodaje direktorka Evropskog pokreta u Srbiji.\n„Prostor, sekretaricu - sve smo to plaćali od članarina, a onda se pridružilo nekoliko manjih domaćih firmi, koje su nam finansijski pomogle", kaže ona.\nFinansiranje nevladinog sektora je počelo, kaže Minić, tek posle rata u Bosni i Hercegovini i potpisivanja mirovnog sporazuma u Dejtonu 1995. godine.\n„Tada su masovno počele da se otvaraju nevladine organizacije u Jugoslaviji i Srbiji", kaže ona.\nVideo: Gde su bili pripadnici tri naroda kada je potpisan Dejton\nŠta rade nevladine organizacije - 'prazna polja rada političkih partija'\nGlavne teme kojima su nevladine organizacije ubrzo počele da bave bile su, govori Minić, zapravo „prazna polja u radu političkih partija".\n„Sprovedeno je istraživanje o radu političkih partija, u kojem je ustanovljeno da se stranke, na primer, uopšte ne bave evropskim integracijama", kaže Minić.\n„Njima je to samo deklarativno stajalo u programima, ali ništa konkretno nisu radile na tu temu."\nNevladin sektor je počeo da se bavi i temama dobrosusedskih odnosa, decentralizacije, lokalnog razvoja i preduzetništva.\nPočeli su da se održavaju sastanci sa drugim organizacijama na Kosovu, u Bosni i Hercegovini, Hrvatskoj.\n„Najopasniji period za naš rad bio je tokom bombardovanja 199. godine, kada je vlast počela da nas konstatuje", kaže Minić.\n„Političke partije su tada zamrznule aktivnosti, a aktivisti su se sastajali, bili i protiv rata u bivšoj Jugoslaviji i protiv bombardovanja."\nNATO alijansa je 1999. godine bombardovala SR Jugoslaviju, tada sastavljenu od Srbije i Crne Gore, a povod je bio progon Albanaca na Kosovu koji su sprovodile bezbednosne snage Srbije.\nBombardovanje je trajalo 78 dana.\nU napadima je poginulo 1.008 pripadnika bezbednosnih snaga, a ukupan broj civilnih žrtava se do danas ne zna.\nU bombardovanju su oštećeni i uništeni mnogi civilni stambeni objekti\nIako tokom devedesetih nisu imali nikakvu saradnju sa vlastima, Minić kaže da su na lokalu političari ipak bili zainteresovani za njihov rad.\n„Doveli bismo, na primer, iz mađarskog Segedina ili rumunskog Temišvara, preduzetnike koji su objašnjavali ljudima kako da sarađuju međusobno i sa Evropskom unijom", kaže ona.\n„Čak i političarima iz vladajuće Socijalističke partije Srbije (SPS) bilo je zanimljivo da čuju nešto novo."\nDrugi bitan period za osnaživanje nevladinog sektora bili su studentski i politički protesti protiv Miloševićeve vlasti 1996. godine, jer je društvo, kaže Minić, počelo da se menja, a opozicija je dobila vlast u mnogim opštinama.\nVideo: Dan kada je Srbija bila na ivici građanskog rata\nVladin i nevladin sektor - saradnici ili neprijatelji\nZa Gordanu Čomić, ministarku za ljudska prava i društveni dijalog u Vladi Srbije, „civilno društvo je neohodan i neizbežan deo izgradnje demokratije".\n„Nema razvoja bez dijaloga ljudi koji ne misle isto", kaže Čomić za BBC.\nSkuština Srbije je 3. februara 2022. godine, dodaje Čomić, usvojila Strategiju za civilno društvo, u kojoj se analizira stanje na terenu, kao i mnoge prepreke za nesmetan rad nevladinih organizacija.\nStrategija je usvojena, dodaje ministarka, „sa mnogo teškoća".\n„Konstatovali smo nedostatak dijaloga vlasti i nevladinog sektora, kao i probleme u načinu finansiranja", kaže Čomić.\n„Zato smo predložili Fond, kojim bi država jasno pokazala da želi da pomaže kritičko društvo."\nRazlog za ovaj poduhvat je, dodaje ona, što „i vladin i nevladin sektor imaju istog korisnika - građane".\n„Mi, kao vlast, smatramo nevladine organizacije kao neophodne partnere, a oni imaju pravo da biraju da li će razgovarati sa vlastima ili ne", kaže ministarka.\nPripadnici 60 organizacija pozvali su ministarku u proleće 2021. da osudi napade tabloida i pripadnika vlasti na nevladine organizacije i medije u Srbiji.\nPosao odnosa vlasti i civilnog sektora za Čomić je u nadležnosti i Ministarstva unutrašnjih poslova i Ministarstva kulture.\n„Na nama je bilo da donesemo strategiju", kaže ona.\nOdnos civilnog društva i vlasti je „na mnogo nižem nivou danas nego 2012. godine", smatra Raša Nedeljkov iz organizacije CRTA za BBC.\nCRTA je osnovana 2002. godine sa idejom da doprinese uspešnoj tranziciji zemlje u razvijeno demokratsko društvo posle pada Slobodana Miloševića sa vlasti 2000. godine.\nU saradnji sa još četiri organizacije pokrenuli su inicijativu Otvoreni parlament sa ciljem praćenja rada poslanika i povećanje stepena javnosti rada Narodne skupštine.\n„Mi smo 2012. godine za projekta Otvoreni parlament imali potpisan memorandum sa Skupštinom Srbije", kaže Nedeljkov.\n„Sada ne možemo ni sastanak u Skupštini da dogovorimo."\nVeliki problem nevladinog sektora danas je, misli on, što su mnoge nevladine organizacije napravljene od predstavnika lokalnih vlasti.\n„Kako se pluralizam mišljenja u medijima i javno prostoru smanjivao i skupština izgubila kontrolu izvršne vlasti, nevladin sektor je postao žrtva ozbiljne podele u društvu", smatra Nedeljkov.\n„Danas je po sredi parola - ako niste sa mnom, onda smo protiv mene."\nCivilni sektor, misli on, „radi u nameri da podstane nešto dobro, a ne namerno i bez potrebe da kritikuje vlast".\nTokom godina su se u tabloidima, ali i među predstavnicima vlasti, aktivisti nevladinih orhanizacija nazivali „stranim plaćenicima", jer se neki od njih finansiraju iz inostranih fondova za projekte za podršku razvoja demokratije i civilnog društva.\nNazivani su i soroševcima zbog jevrejskog milijardera i filantropa Džordža Sorosa, koji je do sada u razne svrhe poklonio 32 milijarde dolara i pomagao rad civilnog sektora i vlada i na Balkanu.\nPoslednji primer kada su se vlasti u Srbiji obrušile na nevladine organizacije su ekološki protesti krajem prošle i početkom ovegodine zbog projekta Jadar i namere kompanije Rio Tinto da izgradi rudnik u zapadnoj Srbiji za kopanje litijuma.\nMinistar unutrašnjih poslova Aleksandar Vulin je 15. februara za Televiziju Pink izjavio da je protest ekoloških udruženja, koji je predvodio lider pokreta Kreni-promeni Savo Manojlović, organizovan „kako bi se opravdao novac dobijen od stranih organizacija".\nOn je doveo u vezu Savu Manojlovića sa osnivačem Fondacije za otvoreno društvo Džordžom Sorosem.\nPremijerka Srbije Ana Brnabić je u januaru i u februaru 2022. optužila desetak međunarodnih organizacija da finansiraju ekološke proteste u Srbiji.\nNjene tvrdnje demantovale su i ambasade SAD, Velike Britanije i Nemačke, kao i prozvane međunarodne organizacije.\n„Mnogo novca iz inostranstva ulazi i strani ambasadori se ljute kad to kaže.\n„Oni kažu da ne finansiraju proteste već pokrete. Ali ti pokreti se samo bave protestima. Nije šija nego vrat", rekla je Brnabić u februaru.\nPomenula je i pokret Kreni-Promeni, tvrdeći da ga finasiraju Rokfeler i Soros.\nCivilni sektor u stranim izveštajima\nPolja koje kontroliše civilno drušvto nadgledaju i mnoge međunarodne organiziacije, a njihovi izveštaju često ukazuju na stepen demokratije u Srbiji.\nSlabljenje vladavine prava, kontrola vlasti nad policijom i sudstvom, stanje tranzicione pravde, ali prekomerna upotrebe sile i teškoće sa slobodom izražavanja - najveći su problemi Srbije, navodi se u poslednjem izveštaju međunarodne nevladina organizacija Amnesti internešnel.\nTranziciona pravda je oblast prava koja izučava načine postupanja prema prošlim kršenjima ljudskih prava u društvima u tranziciji i jedan je od najvažnijih instrumenata procesa demokratizacije koji vode međunarodne organizacije.\nTranziciona pravda se bavi izazovima sa kojima se društva u tranziciji - bilo od rata ka miru, ili od autoritarne vlasti ka demokratiji.\nPrema najnovijem izveštaju organizacije Fridom haus, među zemljama Zapadnog Balkana u 2021. godini najviše je napredovala Crna Gora, a blaži trend napretka beleže Kosovo i Severna Makedonija.\nSrbija je, navodi Fridom haus, načinila još jedan korak unazad i ponovo se našla na listi onih koji su najviše nazadovali u poslednjih deset godina.\nU poslednjem izveštaju, Srbija je ocenjena kao „delimično slobodna" zemlja u kategoriji generalnih sloboda, sa ocenom 62 od 100, što je za dva poena manje nego prošle godine.\nFridom haus navodi da vladajuća Srpska napredna stranka (SNS) „konstantno narušava politička prava i građanske slobode, vršeći pritisak na nezavisne medije, političku opoziciju i organizacije civilnog društva".\nPoslednji izveštaj Evropske komisije o Srbiji okrenut je međustranačkom dijalogu, za koji se tvrdi da je nastavljen.\n„Međutim, politička klima tokom izveštajnog perioda ostala je polarizovana", piše u Izveštaju.\n„Da bi proces bio uspešan, svi politički akteri moraju da se angažuju konstruktivno i u dobroj veri, i sprovedu mere koje su u septembru 2021. godine odredili predstavnici Evropskog i srpskog parlamenta tokom međustranačkog dijaloga."\nO civilnom društvu, čiji su nevladine organizacije deo, u izveštaju se konstatuje da je novoosnovano Ministarstvo za ljudska i manjinska prava i socijalni dijalog pokrenulo niz javnih rasprava, ali da su i dalje su potrebni dodatni napori kako bi se osigurala sistematska saradnja između vlade i civilnog društva.\n„Međutim, visoki zvaničnici nastavili su verbalne napade na novinare, a slučajevi pretnji i nasilja i dalje zabrinjavaju", dodaje se.\n„Većina medijskih udruženja povukla se iz grupe za bezbednost novinara u martu 2021, navodeći kao razlog govor mržnje i kampanje klevete protiv novinara i predstavnika civilnog društva."\nSrbija je, ocenjeno je, umereno pripremljena u oblasti reforme javne uprave, a tokom izveštajnog perioda postignut je ograničen napredak.\nPrema ocenama u izveštaju, ograničen napredak je postignut i u oblasti pravosudnog sistema, kao i u domenu sprečavanja korupcije.\n„Mnoge inostrane organizacije beleže da se demokratski trendovi u Srbiji menjaju na gore", kaže Raša Nedeljkov.\nNa konstataciju da se u izveštajima Evropske komisije poslednjih godina ne može pročitati da je došlo do naglog pada stepena demokratije Srbiji, Nedeljkov objašnjava da „treba imati u vidu da su to i diplomatske organizcije, koje na različite načine vrše uticaj".\n„Tako je važno znati da interes demokratskog društva nije uvek identičan interesima međunarodnih organizacija ili drugih država.\n„Njima je nekada dovoljno da nema rata u Srbiji, a nevladinom sektoru u zemlji to nikako nije dovoljno", kaže Nedeljkov iz organizacije CRTA.


Nagrađeni crteži u Galeriji Haos - Dan u Beogradu\nNaslovna » Izlasci » Izložbe » Nagrađeni crteži u Galeriji Haos\nNagrađeni crteži u Galeriji Haos\nAh Neša 13. decembar 2011. Izložbe 4 komentara\nU Galeriji Haos (Dositejeva 3), od 20. decembra (20.00) do 13. januara, biće otvorena izložba laureata Nagrade za crtež iz Fonda Vladimira Veličkovića za 2010. godinu.\nRadove će izložiti Jelena Šalinić Terzić i Damjan Kovačević, ali i nekoliko umetnika čiij su radovi ušli u najuži izbor sa po jednim radom – Bojan Radojčić, Simonida Radonjić, Vuk Vukčević i Jasna Damnjanović. Svi su veoma različiti po svom izrazu i interesovanjima, po odabiru tehnika i formata, po ispitivanju slojevitosti čovekove prirode i okruženja.\nO dobitnicima Nagrade, istoričarka umetnosti Asja Trbović, između ostalog, kaže:\n– Jelena Šalinić Terzić nam govori da je bespomoćnost današnje prirodno čovekovo stanje. U ciklusu, simboličnog naziva „Koridori“, umetnica analizira tranziciju u nama u okvirima nametnute stvarnosti iz jedne izrazito ženske perspektive, koristeći se metaforom Crvenkape. Lik iz bajke uobičajeno se interpretira kao simbol sazrevanja, od naivne devojčice do zrele žene. Ovde nemamo šumu, ni vuka, već puteve, mnoštvo puteva u nedogled. Toliko pitanja, toliko izazova, a prostor oko nje je tako zastrašujuće nedefinisan, bestežinski, bez putokaza… Kovačevićem crtež je težak, gotovo skulptoralan, sa mnoštvom asocijacija i reminiscencija. Kako samo njegovi prepleti neodoljivo podsećaju na moždanu koru. On se igra s tehnikama, poetikama, senzibilitetima, istorijom umetnosti, mitologijom, politikom, egzistencijalističkim pitanjima… Kompozicija je matematički odmerena i svaki detalj ima svoje unapred osmišljeno mesto, mesto putokaza kroz lavirint sadržaja i višeslojnih percepcija. A svaka nova veza među detaljima je novi izazovni prag-granica-stepenik u promišljanju, percepciji i unutarnjem razvoju.\nProglašenje novih dobitnika nagrade za one koji se bave crtežom, za 2011. godinu, biće objavljeno na otvaranju izložbe. (danubeogradu.rs)\nTagovicrteži galerija haos izložba\nPrethodni Sajam zapošljavanja na Zvezdari\nSledeći Novogodišnja prodajna izložba


Održana sjednica Upravnog odbora PPK Trebinje | Područna privredna komora – Trebinje\nBy veselins 29/12/2021 Aktuelnosti_RegijaTB No Comments\nU srijedu 29. decembra 2021. godine, održana je druga sjednica Upravnog odbora Područne privredne komore Trebinje.\nNa sjednici je, između ostalog, razgovarano o aktuelnoj situaciji u privredi područja koje pokriva PPK Trebinje i Republici Srpskoj. Kao jedan od gorućih problema istaknut je nedostatak adekvatne radne snage. Ocijenjeno je da su uzroci ovog problema višestruki – od prekograničnog odliva radne snage, preko negativne uloge preglomaznog i neefikasnog javnog sektora, do problema sa usklađenošću nastavnih programa, kao i upisnih politika sa potrebama privrede. Kao poseban problem je istaknut nepovoljan odnos cijelog društva prema kulturi rada i preduzetništvu, nastao kao posljedica niza negativnih primjera i pogešnih podsticaja kojima je naše društvo izloženo poslednjih decenija.\nRazgovarano je i o projektu izgradnje Aerodroma Trebinje, koji je ocjenjen kao izuzetno važan za privredu ali i za cjelokupni život naše regije. Iznijeta je ocjena da se ovaj put ozbiljno pristupilo realizaciji projekta, kao i očekivanje da će se projekat uspješno dovesti do kraja.\nJedan od zaključaka sa današnje sjednice je bio da se pokrene, ili bolje rečeno, obnovi ranija inicijativa za povoljnije regulisanje građevinskih naknada za podzemne garaže. Konkretnije, zahtjev je da se izmjenom Zakona o uređenju prostora i građenju, a na osnovu toga i odgovarajućih podzakonskih akata i akata koje donose jedinice lokalne samouprave, na površine koje se odnose na podzemne garaže u visokogradnji ne obračunavaju naknade za pogodnost gradskog građevinskog zemljišta i rentu. Ovim se želi uticati da se smanje, inače visoki troškovi izgradnje podzemnjih garaža i podstakne njihova izgradnja i kupovina.


RTS :: Zlato sa Festivala dizajna u Milanu otišlo u Beograd\nStil Zlato sa Festivala dizajna u Milanu otišlo u Beograd\npetak, 16. jun 2017, 12:27 -> 13:23\nZlato sa Festivala dizajna u Milanu otišlo u Beograd\nNa međunarodnom Festivalu dizajna održanom u Milanu, naša dizajnerka Danijela Komatović, u kategoriji nakit, naočare, satovi, osvojila je prestižnu zlatnu nagradu. Danijela je poreklom iz Češke i već deceniju živi u Beogradu. Na prefinjen umetnički način prezentuje našu prestonicu u svetu.\nOvogodišnje svetsko takmičenje okupilo je u Italiji, u zamku Vila Olmo na jezeru Komo, 9074 dizajnera u 97 disciplina. Međunarodni žiri od 173 člana nagradio je najkreativnije dizajnere sveta. Zlato za nakit je u Beograd donela Daniela Komatović.\nOsim dizajniranja nakita, fotografija, i slikarstvo je takođe njen umetnički izraz. Uvek kada je u prilici bavi se humanitarnim radom, a motiv su joj deca koja se u najranijim godinama susreću sa životnim problemima.\nNa pitanje da li joj je žao što je prestižnu nagradu donela u Beograd, a ne u rodni Prag, rekla je ne, jer je život u Beogradu sada njena suština.\n(petak, 16. jun 2017, 13:35) - smena 8 [neregistrovani]\nOgrebasmo se za jednu kreativnu osobu, verovatno zahvaljujuci nekom zgodnom tipu.\nZahvaljujući kostimografkinji Ivani Vasić Ingliš, naše nasleđe je dospelo u američke serije\nKreatorka Jelena Malešević u prošlosti pronalazi budućnost\nŠeširi Askota - od tradicije do ekstravagancije\nNedelja dizajna u Milanu i nagrada za mlade srpske dizajnere


Vanredni izbori: Izglasan novi predsednik OSSI Beča - Осси Беч\nVanredni izbori: Izglasan novi predsednik OSSI Beča\nObaveštavamo vas da je u ponedeljak, 7. decembra 2015. godine, bečki ogranak Organizacije srpskih studenata u inostranstvu izabrao novog predsednika.\nNakon što je predsednica Dušica Pavlović objavila vest o povlačenju s funkcije predsednice OSSI Beča, organizovani su izbori za novu rukovodeću poziciju.\nAktivni članovi OSSI Beča su prilikom dvanaestočasovnog glasanja za novog predsednika izabrali Aleksandru Tanasković, studentkinju Univerziteta u Beču (Universität Wien), inače dosadašnju direktorku Sektora za medije OSSI Beča.\nNovoizabrana predsednica Tanasković se srdačno zahvalila svojim kolegama iz OSSI Beč tima na ukazanom poverenju i podršci.\n„Čeka nas mnogo posla, ali čvrsto verujem u svetlu i stabilnu budućnost koja je pred bečkim ogrankom OSSIja i sigurna sam u naš uspeh. Na tom putu su nam neophodni zajednički napori i dobra komunikacija i saradnja te jedva čekam da među nama zavlada pravi timski duh i odlična atmosfera za druženje i rad.ˮ − izjavila je Tanaskovićeva.\nUzimajući u obzir dosadašnji rad i napredak OSSI Beča, za bivšu predsednicu, Dušicu Pavlović, imamo samo reči hvale i zahvalnosti jer je od prvog dana verovala u organizaciju, solidarnost srpskih studenata u Beču i u uspeh zajednice koja sada broji više od pet hiljada studenata. Ona je, takođe, zaslužna za saradnju sa poznatim Erasmus+ programom akademske razmene koji je pokrenula Evropska unija, kao i sa mnogim drugim srpskim i austrijskim organizacijama u Beču.\nKao tim, zahvaljujemo se Dušici na nesebičnom radu za kolektiv OSSI Beča, koji nam ostavlja da dalje razvijamo, stvaramo nove saradnje i omogućujemo OSSIjevcima nove radionice i prakse, a Aleksandri čestitamo i želimo mnogo sreće pri obavljanju funkcije predsednice.\n14/12/2015 at 13:17 OSSAW Media Share via:


RTCG - Radio Televizija Crne Gore - Nacionalni javni servis :: Svijet :: EU traži od Rima da brzo sastavi vladu\nPOSTIZBORNI ĆORSOKAK 26. 02. 2013. 21:38 >> 21:32 0\nEU traži od Rima da brzo sastavi vladu\nRezultati izbora u Italiji reklo bi se da su posebno zabrinuli evropske partnere, koji su pozvali Rim da poštuje preuzete obveza prema Evropskoj uniji i da brzo formira stabilnu vladu. To bi mogao biti težak izazov jer parlamentarni izbori nijesu dali jasnog pobjednika pa su evropske i azijske berze već jutros reagovale oštrim padom.\nEvropska komisija razumjela je zabrinutost koju su italijanski birači pokazali na izborima, rekao je portparol Evropske komisije Oliver Baili u Briselu. EK vjeruje da će Italija biti sposobna da brzo formira vladu i ispoštuje preuzete obveze, bilo da je riječ o obvezi smanjenja deficita, smanjenju duga i strukturnim reforma jer za nas te obveze ostaju i Komisija očekuje da ih Italija poštuje, rekao je Baili.\nFormiranje stabilne vlade čini se upitnim zadatkom budući da je koalicija lijevog centra tijesno pobijedila u donjem domu, dok u Senatu niko nema većinu, što prijeti političkim zastojem u 3. privredi eurozone.\nBitno je i u interesu cijele Evrope da Italija brzo dobije stabilnu i operativnu vladu, rekao je ministar vanjskih poslova najjače evropske privrede Gvido Vestervele. Pozvao je Italiju da nastavi reforme jer kad je riječ o rješavanju krize eura, svi smo u istom čamcu.\nItalija treba brzo formirati stabilnu i čvrstu vladu, rekao je francuski ministar privrede Pier Moscovici i pozvao čelnike da se okupe oko Piera Luiđija Bersanija, vođe koalicije koja je osvojila najviše glasova.\nIzborni uspjeh komičara Grila i njegovog pokreta govori da birači ne prihvataju štednje i evropski diktat, ocjenjuju analitičari. To je protestna poruka talijanskih birača, rekao je predsjednik Evropskog parlamenta, njemački socijaldemokrat Martin Šulc, i dodao kako su birači rekli da nisu spremni na žrtve po svaku cijenu i nisu zadovoljni oštrim mjerama štednje koje im je Brisel nametnuo.\nŠpanski ministar ekonomije Luis de Guindos priznao je da rezultat italijanskih izbora ima zarazni učinak na tržišta, no nada se da će sve to biti kratkog daha.


! /Džaferović: Sve što je u Rusiji dogovorio Dodik ne važi za BiH / Radio Sarajevo\nFoto: Admir Kuburović / Radiosarajevo.ba/Šefik Džaferović: Podjele Bosne nikada neće uspjeti\n! / Džaferović: Sve što je u Rusiji dogovorio Dodik ne važi za BiH\n08. 06. 2019. u 20:58:00 Radiosarajevo.ba\nEventualno postignuti dogovor u Rusiji o „gasifikaciji RS“ ne može imati nikakve pravne posljedice za Bosnu i Hercegovinu ili bilo koga u BiH, te može predstavljati samo kršenje Dejtonskog sporazuma, odnosno Ustava BiH, stoji u saopćenju.\n„Niko u BiH nema niti bi trebao imati bilo šta protiv povezivanja BiH na međunarodne plinske tokove. Međutim, pitanje plina i povezivanja na međunarodne tokove u isključivoj je nadležnosti države BiH. Zato je potrebno donijeti zakon na državnom nivou i formirati neovisnog državnog operatera kakav je Eletroprenos za električnu energiju. Pozivam Dodika i sve druge političke aktere u BiH da to uradimo što prije i time omogućimo stabilno snabdijevanje BiH plinom“, poručio je Džaferović.\nTagovi: Šefik Džaferović Milorad Dodik Rusija plin\nBiH / Osumnjičen za terorizam: Tražio snajperistu za atentat na Dodika i Cvijanović\nSaopćenje / DF: SNSD i HDZ uslovljavaju formiranje vlasti nepoštivanjem zakona\nSankt Petersburg / Dodik i Cvijanović u Rusiji će razgovarati o Turskom toku prema BiH


Krim: povratak u budućnost - Miroslav Mladenović, Slađan Milosavljević, Nebojša Ljubisavljević: knjiga | KorisnaKnjiga.com\nMiroslav Mladenović, Slađan Milosavljević, Nebojša Ljubisavljević\nTri godine je prošlo otkako je izbio građanski rat u Ukrajini i čini se da ukrajinskoj krizi nema kraja. Ova knjiga bavi se upravo temom ukrajinske krize, iz ugla više aspekata, sa težištem na istorijski retrospektivnoj geopolitičkoj analizi fenomena.\nAutori su u geopolitičkoj analizi sagledavali političko-bezbednosne aspekte i savremenu poziciju Krima. Polazna tačka istraživanja je u kojoj meri i na koji način povratak Krima u sastav Rusije određuju sveukupne odnose u Evropi i svetu.\nKnjiga je ozbiljan pokušaj da se naučnom analizom učini suštinski korak ka saznavanju istine o ukrajinskoj krizi i poziciji Krima.


Predsednik Privredne komore Beča, Walter Ruck posetio Srbiju sa 22 austrijska preduzeća - Novosti - Austrija u Srbiji - www.advantageaustria.org\nPredsednik Privredne komore Beča, Walter Ruck posetio Srbiju sa 22 austrijska preduzeća\nTrgovinsko odeljenje Ambasade Austrije u Beogradu – Advantage Austrija 22. Septembra 2016. Ugostila je privrednu delegaciju austrijskih preduzeća radi upoznavanja sa mogućnostima tržišta Srbije.\nSrbija na privrednoj mapi mnogim stranim investitiorima deluje nepristupačno i netransparentno, te je cilj ove manifestacije da privuče pažnju austrijskih preduzeća iz raznih oblasti kao što je građevinarstvo, bankarstvo, zaštita okoline i drugi, a da bi se zainteresovali za projekte u Srbiji.\nDelegaciju od 22 preduzeća predvodio je predsednik Privredne komore Beča, g. Valter Ruk (Walter Ruck) "Imamo odlične ekonomske odnose i zato sam ovde na čelu velike privredne delegacije", rekao je Ruk.\nJedna tačka programa posete je bilo i kooperativno tj. dualno obrazovanje koje Privredna komora Austrije kroz svoju ispostavu Advantage Austria u Srbiji tj. Trgovinsko odeljenje Ambasade Austrije revitalizuje prema austrijskim obrazovnim standardima. Ruk je u tom kontekstu naveo, da je bitno da se dobije stručna radna snaga, koja jedan deo obrazovanja provodi u proizvodnim pogonima, a drugi u školama. "To je Austriji omogućilo da u svetu bude šampion po pitanju stručnosti radne snage", zaključio je Ruk.\nU Privrednoj komori Srbije, koji je pored Ministarstva prosvete, nauke i tehnološkog razvoja glavni partner u realizaciji dualnog obrazovana, 22.9.2016 potpisan ja Sporazum o saradnji između Privredne komore Srbije i bečkog univerziteta Modul.\nMarko Čadež, predsednik Privredne komore Srbije, Valter Ruk i Kristian Hofman (Christian Hofmann) generalni direktor Univerziteta Modul u Beču, potpisivanjem Memoranduma o saradnji učinili su prvi korak ka osnivanju Poslovne akademije PKS.\nUniverzitet Modul iz Beča je jedno od vodećih privatnih univerziteta u Austirji, a osnivač je Privredna komora Beča.\nPodsetivši na dobru saradnju sa PKS, Ruk je na kraju pohvalio što od 1. januara 2017 srpska komora uvodi obavezno članstvo po uzoru na takvu austrijsku instituciju. Na reformi PKS, kako je primetio, zajedno je rađeno.\nPoseta je zaokružena učešćem predsednika Ruka I austrijske delegacije na skupu austrijskih privrednika Austrian Business Circle na kome su kao počasni gosti prisustvovali državni sekretar Milun Trivunac, predsednik Privredne komore Srbije Marko Čadež I predsednik Privredne komore Beograda, Milivoje Miletić.\nPrethodna vestHotel Radisson Blu Old Mill proglašen najboljim hotelom u Srbiji…Sledeća vestB2B sastanci hrane I pića u Beču - "Market Place"\nIFC [pdf, 802.1 kb]\nEIB [pdf, 763.6 kb]\nKfW [pdf, 1,436.2 kb]\nWorld Bank [pdf, 416.2 kb]\nEU [pptx, 3,360.1 kb]\nEBRD [pdf, 2,177.0 kb]


Čadež: Želimo da vidimo šta je zajednički interes, od toga zavisi da li će nam deca odlaziti odavde - Biznis Telegraf.rs\n03/09/20 | 15:39 ≫ 15:55\nČadež: Želimo da vidimo šta je zajednički interes, od toga zavisi da li će nam deca odlaziti odavde\nPripremili smo niz predloga koji prvi put okreću način na koji razgovaramo o problemu. Pored svih političkih, kompleksnih problema, koje ovo pitanje nosi, pokušali smo da iz ekonomske perspektive pođemo od onoga što nas spaja, jer se u ekonomiji uvek gleda zajednički interes, dodao je Marko Čadež\nPredsednik PKS, Marko Čadež, izjavio je danas u Vašingtonu da je Beograd pripremio niz predloga iz domena ekonomije i infrastrukturnog povezivanja, jer je, kaže, važno da dve strane nađu zajednički interes i ono što ih spaja, kako bi građani na ovim prostorima živeli bolje.\n- Pripremili smo niz predloga koji prvi put okreću način na koji razgovaramo o problemu. Pored svih političkih, kompleksnih problema, koje ovo pitanje nosi, pokušali smo da iz ekonomske perspektive pođemo od onoga što nas spaja, jer se u ekonomiji uvek gleda zajednički interes i polazi od onoga što nas spaja -rekao je Čadež u Vašingotnu, gde se danas održavaju razgovori Beograda i Prištine, u organizaciji Bele kuće.\nTo je posebno važno, naglasio je, i izrazio nadu da će delegacija Prištine biti spremna da razgovara o budućnosti, o infrastrukturnim projektima, koji će nas povezivati.\n- Da razgovaramo i o tome kako ćemo da pomognemo inovacije, da organizujemo industrijske i poslovne parkove, da pravimo i privlačimo investitore, koji su spremni da ulažu u različite sektore i da vidimo da zajedno radimo na tome - rekao je Čadež.\n- Da vidimo kako da zajedno učinimo da ne postoje barijere, kako da dovedemo više radnih mesta i za Albance i za Srbe. Nećemo se baviti time da mi tražimo političko rešenje - rekao je Čadež, i dodao: "Beograd želi da vidi šta je zajednički interes, ekonomski, jer od toga zavisi da li će naša deca sutra ostajati na ovim prostorima ili će odavde odlaziti".\nPredsednik Srbije, Aleksandar Vučić, takođe boravi u Vašingtonu, gde su u toku sastanci sa najvišim zvaničnima Sjedinjenih Američkih Država i predstavnicima Prištine.\nEkonomske teme u fokusu u Vašingtonu / Foto: Ilustracija: Nikola Jovanović\nIzmeđu 21 i 22 sata, po srednjeevropskom vremenu, novinarima bi trebalo da se obrati predsednik Srbije. Vučić će tokom posete imati i odvojene bilateralne susrete sa savetnikom američkog predsednika Robertom O'Brajanom i savetnikom i zetom Donalda Trampa, Džaredom Kušnerom.\nDelegacija Srbije će danas u Beloj kući predstaviti agendu ekonomske saradnje Beograda i Prištine, koja, kako je rekao Marko Ðurić, može potpuno da promeni paradigmu odnosa Srba i Albanaca na ovim prostorima.\n- Mi idemo na razgovore da proširimo ekonomski uticaj naše zemlje u regionu i da otvorimo tržište KiM, koje i nije region nego nešto što je po prirodi stvari naše. Pripremili smo široku paletu infrastrukturnih projekata i predloge koji pružaju šansu za mlade privrednike - rekao je Ðurić.\n(UŽIVO) Vučić od danas u dvodnevnoj poseti SAD: U fokusu ekonomska saradnja Beograda i Prištine


► Vučić s direktorom NIS-a razgovarao o tenderu za partnera Petrohemije\n18.06.2019 | 12:41h ► 12:50h Beograd\nPredsednik Srbije Aleksandar Vučić danas je sa generalnim direktorom Naftne industrije Srbije (NIS) Kirilom Tjurdenjevom razgovarao o važnosti te kompanija za privredu Srbije i mogućnosti da ona bude strateški partner Petrohemiji.\nRadi se o mogućnosti učešća NIS-a na tenderu za strateškog partnera Petrohemije Pančevo, koji bi Vlada Srbije trebalo da objavi u poslednjem kvartalu 2019. godine.\nVučić je istakao doprinos NIS-a budžetu Srbije, jer je u prošloj godini ta kompanija donela 1,3 milijarde evra u državnu kasu kroz poreska davanja.\nKiril Tjurdenjev je predstavio strateške projekte NIS-a Srbiji i planove razvoja.\nKinesko tržište ima neograničen potencijal\nPredsednik Srbije Aleksandar Vučić ocenio je danas na sastanku sa delegacijom Generalne uprave carina Кine da tržište te zemlje ima "neograničen potencijal" i da je interes Srbije da tamo izvozi poljoprivredne proizvode.\n"Jučerašnji sastanak i tri potpisana sporazuma Ministarstva poljoprivrede, šumarstva i vodoprivrede Srbije i Generalne uprave carina Кine, važan je strateški korak za Srbiju u oblasti poljoprivrede zbog otvaranja kineskog tržišta za svinjsko meso, kao i mleko i mlečne prerađevine iz Srbije", dodaje se u saopštenju.


palata - Sputnjik Srbija\n09:41 29 Oktobar 2020\nTanker udario u istorijsku palatu na obali Bosfora (video)\nIgra prestola — usred Evrope\nŠesta sezona jedne od najpopularnijih televizijskih serija — „Igra prestola“ je završena, ali samo prividno.\nVlada Turske odobrila je još 230 miliona dolara za izgradnju više pomoćnih objekata pored kompleksa predsedničke palate, koja je već više od 30 puta veća od Bele kuće. Arhitekta Tenzan Karakuš Kandan ubeđena je da će izgradnja poreske obveznike koštati mnogo više.\nPucnjava u Istanbulu\nPucnjava se čula danas blizu ulaza u palatu Dolmabahče u Istanbulu, zdanju iz osmanlijskog perioda, popularnom među turistima, gde je smeštena i kancelarija turskog premijera u Istanbulu, izvestila je turska agencija Dogan.\nPredsednik Jemena pobegao iz predsedničke palate\nJemenski predsednik Abed Rabo Mansur Hadi napustio je svoju palatu u Adenu i uputio se danas na nepoznatu lokaciju, pošto su se šitski pobunjenici približili njegovom sedištu, rekli su neimenovani jemenski zvaničnici agenciji AP.


Manifestacije | Sziget festival (Mađarska)\nNajveći muzički festival centralne i istočne Evrope,"Sziget" festival, održava se od 11. do 16. avgusta 2010. godine. Obuda ostrvo, u predgrađu Budimpešte, je svake godine (počevši od 1993.), epicentar jednog opšteg haosa u trajanju od čitavih nedelju dana.\nOvaj Festival je svojevrsna senzacija u ovom delu Evrope i tokom godina održavanja poprimio je gigantske razmere, tako da poslednjih godina uspeva da ugosti i preko pola miliona posetilaca, žednih vrhunske zabave. Ni na jednom mestu nećete naći toliko zabave, dinamike i originalnih ideja, jer ovo ostrvo tih magičnih nedelju dana uopšte ne spava. Jedna od prvih stvari sa kojom se srećete je činjenica da ne postoje jasno obeležena kamping mesta, već da svoj šator možete postaviti bilo gde. Zatim, postoje aktivnosti koje se organizuju do duboko u noć sa ciljem da zabave mnogobrojne goste kojima se iz predgrađa ne vraća kući taksijem, već bi radije da sa ostalima sačekaju jutro. Tu svakako treba pomenuti nezaboravne karaoke, pa zabavljače koji izvode obrade pesama najpoznatijih grupa, ili spavanje u „grupnom šatoru" ( mestu namenjenom za čak hiljadu gostiju koji nisu kamperi, a ne žele da se vrate kući).\nIako na samom ostrvu postoji gotovo 70 bina na kojima se izvode različiti programi, samo nekolicina je stvarno „bitna" za sam festival. Pored "Main Stage", na kojem nastupaju najveće zvezde festivala, veoma posećeni su i "Hammerworld stage" (orijentisan na metal i hard-rok), "Party arena" (puna di džejeva) i "World Music Main Stage", čije vam ime sve govori.\nSama koncepcija muzike na "Sziget" festivalu je nešto drugačija nego na ostalim festivalima, jer "Sziget" ima samo "Main Stage" za sav raznoliki sadržaj, dok su sve druge bine tematski orijentisane. Pored toga, zanimljivo je reći da na "Sziget" festivalu program na "Main Stage"-u ne počinje pre 16h, da obuhvata samo 4 benda dnevno, pa vam to, u svakom slučaju, ostavlja više mesta za zabavu i spavanje.


Svečano otvaranje Svetskog prvenstva u boksu za muškarce u Beogradu, 24. oktobra 2021.\nEvropska unija (EU) traži od organizatora Svetskog prventsva u boksu koje se održava u Beogradu da omogući ravnopravno učešće kosovskih boksera na takmičenju.\n“EU u potpunosti podržava Međunarodnu boksersku asocijaciju u njenom očekivanju da se delegacija Bokserskog saveza Kosova ne tretira drugačije od delegacije bilo koje druge članice Asocijacije i da se omogući da Kosovo učestvuje na ravnopravnoj osnovi”, izjavio je Peter Stano, portaprol EU.\nOva reakcija briselskog portparola dolazi nakon što kosovskoj bokserskoj reprezentaciji u nedelju, 24. oktobra, ponovo nije dozvoljeno da uđe na teritoriju Srbije.\nDelegacija sa Kosova, koju su činila tri boksera, selektor i sekretar Bokserskog saveza Kosova, od subote, 23. oktobra, pokušavala je da pređe granicu i ode u Beograd, kako bi učestvovali na svetskom prvenstvu koje se održava u glavnom gradu Srbije.\nPeter Stano podseća da su evropski predstavnici redovno podsećali da trajna normalizacija odnosa i održivo pomirenje između društava počinje intelektualnom, kulturnom, atletskom i umetničkom razmenom. Takve razmene, naglasio je on, su neophodne za izgradnju međusobnog razumevanja.\n“Vlasti na svim nivoima treba da ulože napore da obezbede da se takve razmene odvijaju redovno, nesmetano i bez ikakvih smetnji”, podvukao je Peter Stano portparol EU.


Naslovna / Košarka / Evropska košarka / Mekintajer, Stonruk, Kaukenas, Lavrinovič...- Nekada evropski gigant, danas Sijena nema pare za put!\n2019-03-10 15:27 > 15:27\nKošarkaši Mens Sana Sijene biće poraženi službenim rezultatom, 20:0 od Lenjana, jer zbog finansijskih problema nisu u mogućnosti da se pojave na gostovanju.\nNekadašnji šampion Italije i redovni učesnik završnice košarkaške Evrolige, ekipe Sijene, neće biti u mogućnosti da ode na gostovanje Lenjanu u drugoj ligi italijanskog Palakanestra, tako da će Lenjano meč dobiti službenim rezultatom 20:0.\nSijena je u svojoj istoriji sedam puta bila šampion Italije, za nju su nastupala brojna velika imena poput Terela MekIntajera, Boa Mekejleba, Kšištofa Lavrinoviča, Vlade Ilijevskog, Rimantasa Kaukenasa, Šona Stounruka, Milana Rakovića i mnogi drugi.\nDugo je sponzor ove ekipe bila čuvena banka Montepaski, ali je nakon njene propasti na dno sa sobom povukla i košarkaški klub, koji je ovu sezonu počeo sa minusom od tri boda, a više od pola ekipe je u štrajku zbog neisplaćenih zarada, dok je pet košarkaša napustilo ekipu.\nNakon nepojavljivanja na gostovanje, Sijena će dobiti još i finansijsku kaznu, kao i oduzimanje još jednog boda.\nPrethodna Savez rekao DA, Đorđević blizu Virtusa!


Najava: Serija A, 9. kolo: Derbi u Napulju, težak posao za “neroazure”! – Kladjenje.rs\nHomeNajavaNajava: Serija A, 9. kolo: Derbi u Napulju, težak posao za “neroazure”!\n28 Novembra, 2020 Vlajko Najava 0\nOd subote su na programu mečevi devetog kola italijanske Serije A, u kom nas očekuje baš dosta zanimljivih mečeva. Svakako će najinteresantnije biti u Napulju gde će Napoli dočekati Romu, dok se dosta uzbuđenja očekuje i na duelu između Sasuola koji sjajno igra ove sezone i Intera koji se trenutno nalazi u velikim problemima.\nSasuolo – Inter – D2+ @ 2.36 u Meridianbet\nPrvi meč ovog kola igra se u Ređo Emiliji gde će Sasuolo dočekati Inter. Izabranici Roberta De Zerbija igraju fantastično ove sezone što nam verovatno i najbolje pokazuje drugo mesto na tabeli. Ono što takođe treba napomenuti je i podatak da Sasuolo još uvek nema nijedan poraz pošto su na osam susreta ostvarili pet trijumfa i tri remija.\nU prošlom kolu je ova ekipa odigrala još jedan sjajan meč na gostovanju kod Verone gde su slavili sa 0:2, i tako prišli Milanu na samo dva boda zaostatka.\nU goste im ovog puta dolazi Inter koji ima dosta problema u poslednje vreme. U prošlom kolu Lige šampiona “neroazuri” su poraženi na svom terenu od Reala, čime su svoje šanse za prolaz dalje praktično sveli na teoriju.\nKada je Serija A u pitanju, izabranici Antonija Kontea trenutno zauzimaju peto mesto na tabeli a u prošlom kolu su posle velikog preokreta savladali Torino na svom terenu sa 4:2, iako su “bikovi” imali dva gola prednosti u jednom trenutku.\nDosta ekipa je ove sezone dalo dva i više gola Intera, a mišljenja smo da bi to mogao da uradi i ultra ofanzivni Sasuolo, i zbog toga vam savetujemo da probate sa igrom D2+ koju kladionica Meridianbet plaća sa kvotom 2.36.\nBenevento – Juventus – 2 @ 1.46 u 1xbet\nBenevento je prošle sezone pružao brutalne partije u Seriji B što im je i donelo plasman u najkvalitetniji rang italijanskog fudbala, ali kako sada stvari stoje deluje da će se ova ekipa do poslednjeg kola boriti za opstanak u društvu najboljih.\nNaime, popularne “veštice” trenutno zauzimaju 14. mesto na tabeli i do sada su ostvarili tri pobede i pet poraza. Ipak u prošlom kolu su izabranici Filipa Inzagija ostvarili veliki trijumf na gostovanju kod Fiorentine, a taj duel je završen rezultatom 0:1.\nŠto se tiče Juventusa, “stara dama” je sredinom nedelje u poslednjim trenucima susreta došla do trijumfa na svom terenu protiv Ferencvaroša, čime su se znatno približili svom primarnom cilju, a to je naravno plasman u nokaut fazu Lige šampiona.\nKada je Serija A u pitanju, trenutno “bjankoneri” zauzimaju četvrto mesto na tabeli uz četiri boda manjka u odnosu na prvoplasirani Milan. U prošlom kolu su Kristijano Ronaldo i drugari bez većih problema slavili na svom terenu protiv Kaljarija, a taj duel je završen rezultatom 2:0.\nMišljenja smo da je Juve apsolutni favorit na ovom susretu zbog čega vam savetujemo da odigrate 2 koju kladionica 1xbet plaća sa kvotom 1.46.\nAtalanta – Verona – 1 @ 1.40 u CircusCasino\nEkipa iz Bergama je uspela prošle sezone da drugi put zaredom dođe do plasmana u Ligu šampiona, a kada smo već kod najkvalitetnijeg evropskog klupskog takmičenja, treba istaći da su izabranici Đanpjera Gasperinija u prošlosezonskom izdanju Lige šampiona stigli do četvrtfinala gde su nažalost elimisani od PSŽ-a, i pored činjenice da su bukvalno do poslednjeg minuta susreta imali prednost od jednog gola.\nU goste im dolazi Verona koja takođe igra solidno ove sezone, pošto trenutno zauzimaju deveto mesto na tabeli. I ovog puta je primarni cilj opstanak u Seriji A, alič je sigurno da će izabranici Ivana Jurića ukoliko im se ukaže prilika to iskoristiti i napasti plasman u Ligu Evrope, što će svakako biti izuzetno težak zadatak.\nOčekujemo da ovo bude jedan duel sa dosta golova, ali pre svega, pobeda Atalante ne bi trebalo da se dovede u pitanje nijedne sekunde, pa vam predlažemo da odigrate 1 koji kladionica CircusCasino plaća sa kvotom 1.40.\nLacio – Udineze – 3+ @ 1.80 u Meridianbet\nPrvi meč nedeljnog programa se igra na “Olimpiku” gde će fudbaleri Lacija dočekati Udineze. Izabranici Simonea Inzagija su prošle sezone posle baš dosta vremena došli do plasmana u Ligu šampiona, ali ne samo to, Rimljani su na pragu ulaska u nokaut fazu ovog takmičenja, pošto su u prošlom kolu na svom terenu bez većih problema savladali Zenit čime su se učvrstili na drugom mestu na tabeli.\nU prošlom kolu Serije A Lacio je slavio na gostovanju kod Krotonea, a taj meč je završen rezultatom 0:2, što je bio jasan pokazatelj da Rimljani pruižaju sve bolje partije.\nŠto se tiče Udinezea, po svemu sudeći jako teška sezona očekuje “zebre”. Ovaj klub se trenutno nalazi na 16. mestu na tabeli a u prošlom kolu su ostvarili izuzetno važan trijumf na svom terenu protiv Đenove, kada je bilo 1:0, što je bio tek drugi meč ove sezone koji su “zebre” rešile u svoju korist.\nLacio je bez ikakve sumnje veliki favorit ovde, ali pre svega vam predlažemo da se fokusirate na golove, kojih bi ovog puta moralo da bude, pa vam savetujemo da probate sa igrom 3+ koju kladionica Meridianbet plaća sa kvotom 1.80.\nMilan – Fiorentina – 1 @ 1.66 u Bet365\nOvo kolo nam donosi još jedan interesantan duel koji bi pre nekih dvadesetak godina bio svakako proglašen za derbi kola, pošto je poznato koliko su u tom periodu Milan i Fiorentina bili bitni na italijanskog, ali i na evropskoj fudbalskoj sceni.\nIpak, kako vreme prolazi, tako sve potaje jasnije da bi ovo trebalo da bude jedna sigurna pobeda Milana nad Fiorentinom, koja u poslednjih nekoliko sezona pruža poprilično loše partije.\nNaime, “ljubičasti” se trenutno nalaze na petnaestom mestu na tabeli i utisak je da im nije pomogla ni promena trenera, pošto se u Firencu nedavno vratio legendarni Ćezare Prandeli. U prošlom kolu su “ljubičasti” poraženi na svom terenu od Beneventa, a taj duel je završen rezultatom 0:1.\nŠto se Milana tiče, “rosoneri” su zaista fantastični ove sezone, a u prošlom kolu su sve to samo potvrdili na gostovanju kod Napolija, kada je bilo 1:3, čime su se Zlatan Ibrahimović i drugari učvrstili na prvom mestu na tabeli.\nKada je ovaj susret u pitanju predlažemo vam da odigrate 1 koji kladionica Bet365 plaća sa kvotom 1.66, uz podatak da bi i duel na “San Siru” mogao da protekne u znaku velikog broja golova, ali smatramo da je ipak sigurnije probati sa jedinicom.\nBolonja – Krotone – 1 @ 1.67 u CircusCasino\nFudbaleri Bolonje igraju promenljivo na startu ovog šampionata, a trenutno se nalaze na dvanaestom mestu na tabeli sa osvojenih devet bodova. Do sada su izabranici Siniše Mihajlovića ostvarili tri pobede i čak pet poraza, a u prošlom kolu su odigrali jedan fenomenalan meč na gostovanju kod Sampdorije gde su slavili sa 1:2.\nSa druge strane, Krotone se prošle godine vratio u Seriju A i sigurno je da će primarni cilj biti opstanak u društvu najboljih, ali je isto tako sigurno da će to biti izuzetno težak zadatak pošto se posle osam odigranih kola ovaj tim nalazi na poslednjem mestu na tabeli i do sada su osvojili samo dva boda, što je zaista premalo ukoliko misle da i naredne sezone igraju u najkvalitetnijem rangu italijanskog fudbala.\nU prošlom kolu je Krotone glatko izgubio na svom terenu od Lacija sa 0:2, a pravo je čudo kako Rimljani nisu na tom duelu trijumfovali sa nekim ubedljivijim rezultatom.\nŠto se ovog susreta tiče, sva je prilika da je Bolonja veliki favorit i zaista ne bi trebalo da imaju previše problema da upišu novi trijumf, zbog čega vam predlažemo da odigrate 1 koji kladionica CircusCasino plaća sa kvotom 1.67.\nKaljari – Specija – 1 @ 2.30 u 1xbet\nNakon nešto slabije početka šampionata, fudbaleri Kaljarija u poslednje vreme pružaju dosta dobre partije pa su tako na pet poslednjih susreta ostvarili tri trijumfa i dva poraza. U prošlom kolu su Sardi nažalost poraženi na gostovanju kod Juventusa, ali daleko od toga da su razočarali na tom susretu.\nPre toga je ekipa sa Sardinije slavila na svom terenu protiv Sampdorije kada je bilo 2:0.\nŠto se Specije tiče, deluje da svi navijači ovog kluba imaju dosta razloga za zadovoljstvo, pošto se njihovi fudbaleri u premijernoj sezoni u Seriji A nalaze na odličnom trinaestom mestu na tabeli, što je svakako odličan plasman ako imamo u vidu da ovaj tim ima samo jedan cilj, a to je naravno opstanak u Seriji A.\nU prošlom kolu je Specija odigrala još jedan dobar meč na svom terenu u kom su uspeli da odole sjajnoj Atalanti, a svakako valja napomenuti da su pre toga ostvarili veliki trijumf na gostovanju kod Beneventa, kada je bilo 0:3.\nIpak, kada je ovaj meč u pitanju, ne treba zaboraviti da Kaljari igra fantastično na domaćem terenu gde zaista retko gube, pa vam zbog toga savetujemo da odigrate 1 koji kladionica 1xbet plaća sa kvotom 2.30.\nNapoli – Roma – 3+ @ 1.58 u Meridianbet\nDerbi kola igra se na “San Paolu” gde će fudbaleri Napolija dočekati Romu.\nKada se sve sabere i oduzme deluje da treneri obeju ekipa imaju dosta razloga za zadovoljstvo kada su u pitanju partije njhovih fudbalera.\nNapolitanci se trenutno nalaze na šestom mestu na tabeli i imaju dva boda manjka u odnosu na četvrtoplasirani Juventus, a poznato je da je upravo ta pozicija i primarni cilj Napolija kada je ova sezona u pitanju pošto to mesto donosi plasman u Ligu šampiona.\nSa druge strane, Roma je jedno od najprijatnijih iznenađenja u ovom šampionatu, i trenutno zauzimaju treće mesto na tabeli. U poslednje vreme Rimljani pružaju sjajne partije pa su na tri poslednja susreta ostvarili tri vezana trijumfa, a u prošlom kolu su slavili na svom terenu protiv Parme sa 3:0.\nNaravno, ne treba zaboraviti ni da su ova dva kluba u četvrtak ostvarili trijumfe u Ligi Evrope, pošto je Napoli slavio protiv Rijeke, dok je Roma na teškom gostovanju savladala Kluž sa 0:2.\nVeoma teško je prognozirati konačan ishod ovog susreta pa vam zato predlažemo da se fokusirate na golove kojih bi i te kako trebalo da bude na ovom meču. Kvota za igru 3+ u kladionici Meridianbet iznosi 1.58.\nTorino – Sampdorija – GG @ 1.58 u CircusCasino\nU ponedeljak su na programu dva susreta u okviru devetog kola italijanske Serije A, a prvi se igra u Torinu gde će “bikovi” ugostiti Sampdoriju.\nTorino ima dosta problema ove sezone i ako bi se šampionat završio u ovom trenutku, ova ekipa bi nažalost ispala iz najkvalitetnijeg ranga italijanskog fudbala.\nDo sada su “bikovi” osvojili samo pet bodova, što je zaista premalo obzirom da je Torino imao evropske ambicije uoči početka ovog šampionata.\nU prošlom kolu je ova ekipa poražena na gostovanju kod Intera, a zanimljivo je da su gosti na tom duelu imali čak dva gola prednosti, ali su “neroazuri” uspeli da preokrenu i ostvare veoma važan trijumf, pošto je na kraju bilo 0:2.\nŠto se tiče Sampe, izabranici Klaudija Ranijerija imaju dosta problema u poslednje vreme pošto na tri vezana susreta ne znaju za trijumf, a u prošlom kolu su doživeli poraz na svom terenu od Bolonje, kada je bilo 1:2. Ipak, ukupni utisak je dosta dobar, pošto se Đenovljani nalaze na sredini tabele.\nVrlo lako se može desiti da i jedna i druga ekipa postignu makar po jedan gol na ovom meču, zbog čega vam savetujemo da probate sa igrom GG koju kladionica CircusCasino plaća sa kvotom 1.58.\nĐenova – Parma – 3+ @ 1.92 u Meridianbet\nPoslednji meč ovog kola se igra na “Marasiju” gde će fudbaleri Đenove dočekati Parmu.\nĐenova ima dosta problema ove sezone i sigurno je da ukoliko nastave sa ovakvim partijama sledi im velika borba za opstanak. Naime, “grifoni” trenutno zauzimaju pretposlednje mesto na tabeli i do sada su osvojili samo pet bodova. U prošlom kolu je Đenova doživela treći uzastopni poraz i to pošto su na gostovanju kod Udinezea izgubili sa 1:0.\nU goste im dolazi Parma koja igra ispod očekivanja i trenutno zauzimaju sedmnaesto mesto na tabeli sa samo šest osvojenih bodova. Do sada su “krstaši” zabeležili samo jedan trijumf i to na svom terenu protiv Verone, dok su pore toga još tri puta remizirali, a poslednji put se to desilo u preprošlom kolu na svom “Enio Tardiniju” protiv Fiorentine kada nije bilo golova, ali ni previše šansi za postizanje istih.\nU prošlom kolu su izabranici Fabija Liveranija glatko poraženi na gostovanju kod Rome, kada je bilo 3:0.\nJako je teško prognozirati ovaj susret jer oba tima ne blistaju ove sezone, pa će svakako i jedni i drugi ići na trijumf, zbog čega vam savetujemo da probate sa igrom 3+ koju kladionica Meridianbet plaća sa kvotom 1.92.\nMeridian ti upravo ovog vikenda poklanja Playstation 5


Vesti online / Srpski informativni portal / Erdoganu se jedna stvar u Nemačkoj nikako neće svideti\nErdoganu se jedna stvar u Nemačkoj nikako neće svideti\nMeđutim, turskom predsedniku možda se neće dopasti ono što će videti na konferenciji za novinare nakon sastanka, piše nemački Bild, a prenosi Rojters. List navodi da će, naime, medju novinarima koji će prisustvovati konferenciji verovatno biti i Džan Dundar, turski novinar poznat kao Erdoganov kritičar.\nTvrdi se da je Vlada odobrila Dundaru akreditaciju za konferenciju, a sa druge strane, on nije odgovarao na telefonske pozive da bi potvrdio tu informaciju.\nDundar i njegov kolega iz turskih novina "Džumrijet" Erdem Gul osuđeni su 2016. godine na po pet godina zatvora zbog objavljivanja videa u kome se vidi da turska obaveštajna služba transportuje oružje u Siriju.\nNjih dvojica su oslobodjni u žalbenom postupku i Dundar je napustio zemlju.\nZbog Erdoganove posete brojne ulice u Berlinu su zatvorene za posetu, a duž trase kojom bi turski predsednik trebalo da prodje nalaze se demonstranti koji nose turske zastave i postere Erdoganovih političkih suparnika.\nTurski list "Jeni Asir" objavio je danas da je turska obaveštajna agencija MIT dala Nemačkoj spisak sa imenima 69 osoba osumnjičenih za terorizam, kao i da će Erdogan tražiti od Merkelove da ih izruči.


Đovinaci podržava ideju da takmičenje Formule 1 počne bez publike - BIGportal.ba\n14 Aprila, 2020 14 Aprila, 2020 066\nVozač ekipe Alfa Romeo Antonio Đovinaci podržao je ideju da sezona Formule 1 počne bez prisustva publike, zbog pandemije koronavirusa.\nSezona Formule 1 trebalo je da počne 12. marta u Australiji, ali nije počela zbog pandemije.\n“Sigurno je da će to biti zaista drugačije, ljudi koji dolaze da nas podrže daju dodatnu motivaciju svakom vozaču. Ali sada, najvažnije je trkati se u bezbednim uslovima, a jedan od načina je i to da ne bude navijača na tribinama. Naravno da će nas podržati iz svojih domova, ali mislim da će, ako ćemo uskoro da počnemo, trke bez publike biti bezbedne“, rekao je Đovinaci, preneo je Skaj.\nĐovinaci je jedini italijanski vozač u Formuli 1 ove sezone, a njegova domovina je jedna od najpogodjenijih korona virusom.\n“Bilo je lepo, a to smo uradili zbog navijača, za ljude koji su ostali u svojim kućama, kako bi videli u akciji vozače Formule 1. Ali, bilo je teško na kraju trke, bio sam potpuno mokar“, naveo je Đovinaci.\nŠakota: Nisam optimista, ako se sezona i nastavi neće biti regularno


Nemci usaglašeno protiv GMO, sporan samo nivo zabrane\nU nemačkoj vladi spore se oko nivoa na kome će se doneti zabrana gajenja genetski modifikovanih (GM) kultura nakon što je Evropska unija odlučila da svaka članica može da ih zabrani ili ograniči na svojoj teritoriji. Ministar poljoprivrede Kristijan Šmit (Christian Schmidt) želi da se donese zakon o zabrani gajenja genetski modifikovanih kultura ali da o zabrani pojedinačno odlučuju regioni dok ministarka za zaštitu čovekove okoline Barbara Hendriks (Hendricks) insistira na nacionalnoj zabrani GMO. Za nacionalnu regulativu umesto "pačvorka" zakona su i nemačke pokrajine, kao i ekološke organizacije.\n"Ako budemo imamo rascepkanu zabranu uzgajanja, suočihemo se sa neverovatno velikim brojem pravnih sporova", rekla je Hendriks.\nBavarska ministarka za zaštitu čovekove okoline Ulrike Šarf (Scharf), koja je kao i Šmit iz konzervativne Hrišćansko-socijalne unije (CSU), ne podržava planove ministra poljoprivrede i izjašnjava se protiv "pačvork" zabrane gajenja GM kultura. Ona, kako je rekla za ZDF WISO, podržava jedinstvenu zabranu gajenja.\n"To pitanje ne može da rešava svaki region pojedinačno", kaže saksonski političar i dodaje da se samo nacionalnom regulativom mogu kontrolisati administrativno opterećenje i rizik.\nMinistar poljoprivrede kaže da je njegov cilj uvek bio "za ili protiv" aranžman i ističe da je vreme da se brzo donese nacionalni zakon koji će omogućiti regionima da uz pravnu sigurnost zabrane gajenje GM kultura na svojim poljima, preneo je Euraktiv Nemačka.\nŠmitovim nacrtom zakona predviđeno je da se regionalnim a ne saveznoj vladi povere zabrana ili restrikcije gajenja GMO. Obrazloženo je da regioni mogu da deluju na "znatno adekvatniji i više prema građanima orijentisan" način, s obzirom na specifičnosti lokalnog uzgajanja kultura i ekološke uslove.\nPrema Šmitovom planu, zabrana gajenja GM kultura na celoj teritoriji Nemačke mnogo bi brže imala za posledicu kršenje principa proporcionalnosti nego specifične zabrane koje bi uveli regioni. Šmit pojašnjava da je opcija "za ili protiv" usmerena na specifične lokalne uslove, te da je verovatnoća da se održi proporcionalnost veća i stoga će "stajati na sudu".\n"Uvek se može naći neko ko želi da gaji GM kukuruz na svojim poljima sve dok je to dozvoljeno", kaže Grinpisov (Greenpeace) stručnjak za genetski inženjering Dirk Cimerman (Zimmermann) i dodaje da ministar poljoprivrede mora da "ozakoni zabranu na nacionalnom nivou u zakonu o genetskom inženjeringu".\nPreteći "pačvork" zakona u Evropi dovoljno je opasan za poljoprivrede bez GMO, smatra Cimerman koji kaže da je regionalizam po tom pitanju u Nemačkoj "potpuno neprihvatljiv".\nOrganizacija Grinpis poziva regionalne ministre da od nemačkog ministra poljoprivrede zahtevaju nacionalnu zabranu gajenja GM kultura, preneo je EurActiv.com.\nOve godine prolećna konferencija ministara poljoprivrede održava se između 18. i 20. marta u Bad Homburgu, u pokrajini Hesen. Ključna pitanja na konferenciji su unapređenje zdravlja životinja na farmama, regulativa EU o organskoj poljoprivredi, predstojeće promene na tržištu mleka i zabrana GM kultura na nacionalnom nivou.\n"Regioni ne žele ’pačvork’ nacionalnih regulativa", rekla je ministarka poljoprivrede pokrajine Hesen Priska Hinc (Priska Hinz).\n"Ako odlučimo o jednoglasnoj poziciji na konferenciji ministara poljoprivrede, postoje velike šanse da obezbedimo većinu u Bundesratu za nacionalnu regulativu (o zabrani gajenja GM kultura)", istakla je Hinc.\nEvropska komisija je u julu 2010. predložila da se dozvoli zabrana gajenja GMO na nacionalnom nivou kako bi otklonila zastoj u odobravanju GM kultura u EU zbog kojeg je za više od 12 godina odobreno samo nekoliko sorti.\nU EU je za komercijalnu upotrebu dozvoljena samo jedna GM kultura - kukuruz MON 810 otporan na insekte.\nPrema podacima iz 2012, ukupno se u EU GM kukuruz gaji na 129.000 hektara, a više od 90% te površine je u Španiji.


Evropski pokret u Crnoj Gori || European Movement in Montenegro - Škola evropskih integracija\nProjekat “Škola evropskih integracija”, realizovan 2004, 2005, 2006, 2007,2008, 2009. godine\nŠkola evropskih integracija (ŠEI) je program alternativnog obrazovanja odraslih u oblasti ideja, značenja, standarda i simbola evropske integracije, ali i evropske civilizacije i nasljeđa uopšte. Pored istraživanja u gorepomenutim oblastima, Škola takođe osposobljava polaznike za preduzimanje nezavisnih i grupnih aktivnosti vezanih za promociju i učvršćivanje evropskih standarda u savremenom crnogorskom društvu.\nŠkola evropskih integracija je projekat koji organizuju i realizuju:\nEvropski pokret u Crnoj Gori (EPuCG), Centar za građansko obrazovanje (CGO), Centar za razvoj nevladinih organizacija (CRNVO), a podržan je od strane Fondacije „Institut za otvoreno društvo“- Predstavništvo u Crnoj Gori (FOSI- ROM).\nOsnivanjem Škole evropskih integracija načinjen je veliki korak naprijed na promociji ideja, značenja, standarda i simbola evropskih integracija u crnogorskom društvu. Uz pomoć Škole je uspostavljen jedinstveni centar organizovanog obrazovnog rada, adekvatno zasnovanog na kvalitetnim programima i metodologiji i povezan sa procesom evropske integracije, kao i sa implementacijom i prihvatanjem evropskih vrijednosti i standarda uopšte.\nOsnovni cilj Škole evropskih integracija je kvalitativno i kvantitativno jačanje potencijala ljudskih resursa u Crnoj Gori, njihovo adekvatno informisanje o procesu evropskih integracija, kao i podizanje njihovih aktivnosti na pomenutnom procesu na viši nivo.\nPOLAZNICI I PREDAVANJA:\nŠkolu pohađa 25 polaznika u svakoj generaciji (jedno odjeljenje u Podgorici i jedno odjeljenje u Bijelom Polju, ukupno 50 polaznika), a mogu se prijaviti prije svega kandidati koji žele dati svoj doprinos afirmaciji ideje evropske integracije Crne Gore. I drugi kandidati koji podržavaju osnovne civilizacijske vrijednosti demokratskih društava sa takođe dobrodošli da konkurišu.\nKandidati su dobrodošli bez obzira na pol, nacionalnost, religiju ili vjerovanja, mada treba pomenuti da određenu prednost imaju aktivisti nevladinih organizacija i političkih partija, zajedno sa svima onima koji pokažu visok nivo društvene aktivnosti i koji su povezani sa javnom scenom, bilo prirodom svog posla ili profesionalnim interesovanjem.\nŠEI se sastoji od sedam modula koji se realizuju u periodu od četiri mjeseca. Svaki modul se sastoji od četiri predavanja koja obuhvataju širok spektar teorijskog i praktičnog znanja iz oblasti evropskih integracija.\nPredavanja, koja traju dva sata, se održavaju dva puta nedjeljno (uz mogućnost održavanja dodatnih predavanja).\nPredavači Škole evropskih integracija su eminentni profesori i eksperti koji dolaze iz različitih akademskih i drugih institutcija i organizacija iz zemlje i inostranstva, članovi diplomatskog kora u našoj državi i drugi zvaničnici koji upozanju polaznike sa istorijskom pozadinom, razvojem i funkcionisanjem procesa evropskih integracija, modernim statusom institucija EU, uticajem koji one imaju na naše društvo i perspektivom kada je u pitanju saradnja u ovoj oblasti.\nProjekat Škola evropskih integracija se realizuje zahvaljujući pomoći Fondacije „Institut za otvoreno društvo“, predstavništva u Crnoj Gori.\nNa ovaj način osnivači škole, CGO, CRNVO i EPuCG žele da izraze posebnu zahvalnost Fondaciji „Institut za otvoreno društvo“ u Crnoj Gori i njenom osoblju. Naime, od samog početka ovog programa oni su obezbijedili finansijsku, organizacionu i drugu neophodnu podršku našim naporima da ŠEI održimo na nivou visoko-kvalitetnih alternativnih edukativnih projekata ovdje u Crnoj Gori, kao i na Zapadnom Balkanu u cjelini.


Treninzi se sele na Adu\nNakon duge zime napokon je ekipa Beograda izašla na teren na Adu Ciganliju.U sredu 17.03.2010. godine održan je prvi trening napolju a treningu je prisustvovalo 14 igrača seniorskog i omladinskog pogona.Treningu je prisustvoavo i Jose Felix Ceballos, novo pojačanje iz Venecuele.\nTreninzi na Adi Ciganliji biće ponedeljkom i sredom, a ekipa U17 sledećeg vikenda igra u Čačku svoje prve utakmice u okviru PONY Bejzobl Srbija 2010, Liga Jug.U Čačku Beograd'96 igraće dve utakmice protiv domaćina "Angels-a".\nSrećna Nova 2010-ta!!!\nBaseball klub Beograd'96 želi svima uspešnu i srećnu Novu 2010-tu godinu!!!\nNajbolji mladi igrač u Srbiji\nNa prvoj dodeli priznanja najboljim igračima, trenerima i klubovima u Srbiji za 2009. godinu, Marko Badovinac dobitnik je nagrade za najboljeg mladog igrača u Srbiji.


Javni dug BiH 5,7 mlijardi evra, čak 33 odsto BDP-a - ISTOK - www.istokrs.com | Vijesti iz Istočne Hercegovine\nHome /Bosna i Hercegovina, Ekonomija/Javni dug BiH 5,7 mlijardi evra, čak 33 odsto BDP-a\nUkupan javni dug Bosne i Hercegovine iznosio je na kraju prošle godine 11,118 milijardi KM (5,68 milijardi evra).\nOvo su informacije o javnoj zaduženosti u BiH, koje je usvojio Savjet ministara u tehničkom mandatu.\nOd toga spoljni dug iznosi 8,205 milijardi KM (skoro 4,2 milijarde evra), ili 73,8 odsto, a unutrašnji dug 2,913 milijardi KM (približno 1,5 milijarde evra) ili 26,2 odsto.\nUnutrašnji dug je smanjen za 241,4 miliona KM (109,6 miliona evra), dok je spoljni dug povećan za 352,4 miliona KM (oko 180,2 miliona evra) u odnosu na 2017. godinu, saopšteno je iz Savjeta ministara.\nU ukupnoj javnoj zaduženosti, Federacija BiH učestvuje sa 52,16 odsto, Republika Srpska sa 46,71 odsto, institucije BiH sa 0,66 odsto, a Brčko distrikt sa 0,47 odsto.\nUdio javnog duga BiH u bruto domaćem proizvodu u prošloj godini iznosio je 32,9 odsto, navodi se u informaciji.


KONAČNO Počinju radovi na vranjskom pozorištu - juGmedia\nKONAČNO Počinju radovi na vranjskom pozorištu\nVRANJE- Gradonačelnik Vranja dr Slobodan Milenković potpisao je sa dr Vladimirom Nikolićem iz Instituta za nuklearne nauke iz Vinče, Ugovor o dekontaminaciji zgrade Pozorišta „Bora Stanković“.\nIzvođač radova se, prema Ugovoru, obavezuje da će otpočeti radove dekontaminacije u roku od 15 dana od dana potpisivanja Ugovora i ovaj proces će biti izveden u devet faza. Takođe, izvođač je u obavezi da, po završetku poslednje faze, u roku od 30 dana, dostavi Finalni izveštaj o dekontaminaciji zgrade vranjskog pozorišta.\nZgrada vranjskog pozorišta stradale je u požaru 2012. godine i od tada traje njena obnova. Nakon brojnih odlaganja početka radova i kašnjenja sa izvođenjem planiranih faza usledio je nepremostiv problem, jer su 10. decembra 2014. godine, radovi prekinuti zbog zdravstvenih problema radnika izazvanih otrovnim smradom u podrumskim prostorijama nove zgrade teatra. Institut “Vinča” putem svojih nalaza utvrdio je da je prilikom betoniranja korišćeno ulje za premazivanje drvene oplate, opasno po zdravlje ljudi.\nUkupna vrednost predviđenih radova iznosi 45.804.008 dinara iako je prvobitna predviđena suma projektovana na oko 60 miliona dinara.\nPrijem kod gradonačelnika za najperspektivnijeg mladog Vranjanca\nRadnici propalih firmi u Pirotu traže svoje neisplaćene plate


Muzičari iz Dortmunda i Beograda zajedno sviraju na Jutjubu\nKultura Autor:Nova 22. Apr. 202016:21\nGabrijel Felc, Nemanja Stanković i Tijana Milošević sa nastupa iz 2018./ Foto: Beogradska filharmonija/Marko Djokovic\nBeogradska filharmonija, u okviru onlajn sezone, ovog petka od 20 časova na svom Jutjub kanalu priprema pravu ekskluzivu; mini koncert Gabrijela Felca, Tijane Milošević i Nemanje Stankovića, saopšteno je danas iz filharmonije.\nMuzičari će se “naći” u virtulenom prostoru pošto ih razdvaja 1.200 kilometara, koliko ima između Dortmunda i Beograda gde se nalaze.\n“Šef-dirigent Gabrijel Felc će se ponovo naći u ulozi pijaniste i zajedno sa Tijanom i Nemanjom odsvirati II stav Trostrukog koncerta za violinu, violončelo, klavir i orkestar Ludviga van Betovena, koji je trebalo da izvedu 24. aprila na Kolarcu, a sutradan na novosadskom festivalu “NOMUS”. Sa željom da publiku ne ostave bez muzike, oni će ekskluzivno odsvirati deo kompozicije, ovoga puta, bez orkestra.”, saopšteno je iz Filharmonije.\nNakon virtuelnog nastupa, u okviru onlajn sezone petkom na Jutjubu, sledi program iz ciklusa Pandemonijum i svetska premijera kompozicije „Iskopani Sokrat“, Ijana Vilsona.\nKompozitor je dao novo viđenje dela Erika Satija u verziji za violinu, kamerni orkestar i naratore. U ulozi solistkinje nastupila je filharmoničarka Dušica Mladenović.\n“U okviru ciklusa audio sreda podsećamo na jedan od najboljih nastupa orkestra koji je i svetska kritika nagradila maksimalnom ocenom. Koncert koji je Beogradska filharmonija zajedno sa Felcom izvela 25. oktobra 2019. godine na Kolarcu, vodeći svetski portal za kritiku „Bahtrek“ okarakterisao je kao događaj koji će se dugo pamtiti. Na programu su bile Štrausove „Metamorfoze“ i Betovenova „Eroika“.”\nU okviru nedeljnog repertoara, podsećaju iz Filharmonije, na njihovim digitalnim platformama, publika je mogla da pročita misli harfistkinje Milane Zarić u novom izdanju bloga „Filharmoničar u izolaciji“, a četvrtak, dan za sećanje, posvećen je Muzičkim razgovorima sa Gabrijelom Felcom kada je dirigent u ulozi pijaniste nastupao i razgovarao sa raznim muzičarima iz orkestra.\nBeogradska filharmonijaGabrijel FelcMuzika


„Srbija danas“ kupila većinski deo novosadskog „Dnevnika“ za 600 evra - Raskrikavanje\n10.09.2018. Vesna Radojević Foto: Raskrikavanje\nU ugovoru stoji da je kompanija „Novosadska TV“ kupila 55 odsto udela firme „Dnevnik Vojvodina Press“ od doskorašnjeg nemačkog vlasnika „Mediengruppe balkan GMBH“ . Preostalih 45 odsto ima „Dnevnik AD“ koji je u vlasništvu pet firmi - „Biljni lekar“, „Galens Invest“, „Contex energy“, „Promist“ i „SZR Rapid Jasna Bokan“.\nIzvod iz ugovora o kupoprodaji\nNjegove firme su česti pobednici na državnim tenderima od kada je SNS na vlasti. Zvanično objavljeni finansijski izveštaji ove firme pokazuju da su se prihodi ovog preduzeća u periodu 2012 - 2016. godine povećala i to sa 73 milona dinara 2012. na više od 6 milijardi dinara na kraju 2016. godine.


Savetovalište - Društvo Multiple Skleroze Srbije\nČlanovi porodice su, što je sasvim razumljivo, zabrinuti, pa i veoma uplašeni za obolelog. Istovremeno je prisutna i bojazan da li će sami ispravno postupiti i znati i moći da se postave u izmenjenim uslovima. Pored toga, postavlja se i pitanje kako će reagovati njihovo okruženje i da li će oni biti shvaćeni i prihvaćeni. Grupa podrške porodicama čiji član ima MS predstavlja veliku pomoć jer razgovor sa drugima koji imaju sličan problem pomaže na više različitih načina. Angažovani za rad u savetovalištu su psiholog, socijalni radnik (porodični terapeut) i defektolog. Savetovalište koje kontinuirano radi već četiri godine, finansira Ministarstvo za rad i socijalnu politiku.


Kina ozbiljno prednjači u izučavanju veštačke inteligencije - Sputnjik Srbija\n16:51 09 April 2020\n23:05 25.02.2018 Preuzmite kraći link\nKina će preteći SAD u oblasti istraživanja veštačke inteligencije. Prema podacima do kojih su došli istraživači sa Univerziteta u Torontu, 2017. godine je gotovo četvrtina radova na ovu temu napisana ili urađena u Kini. Državna politika i podsticaji značajno utiču na razvoj u ovoj oblasti.\nNaučnici sa Univerziteta u Torontu analizirali su materijale koje su predstavili istraživači tokom konferencije Međunarodne asocijacije za razvoj veštačke inteligencije (AAAI). Na ovom događaju okupljaju se najveći svetski umovi iz ove sfere. Prošle godine, kako su se našalili istraživači iz Toronta, konferencija je više podsećala na svečani skup naučnika iz Kine, nego na međunarodno okupljanje. Kako bismo ilustrovali ovaj podatak, uzmimo činjenicu da je 2012. godine kineskih radova, gledano na svetskom nivou, bilo svega 10 odsto od ukupnog broja radova na ovu temu.\nKina očigledno postepeno radi na povećavanju svojih potencijala, govori za Sputnjik Lju Jing, naučni saradnik Fakulteta za finansije na Narodnom univerzitetu Kine:\n„I dalje je američki naučni potencijal na prvom mestu. Kina mnogo radi na različitim projektima, ali ima još mnogo toga što bi trebalo poboljšati. Sa druge strane, statistika govori da se kineski naučni potencijali razvijaju veoma brzo. Na primer, naučno-tehničke inovacije su obezbedile 53 odsto rasta u različitim sektorima državne ekonomije. Uopšteno gledano, kineski model ekonomskog rasta se transformisao. Mi ne zavisimo više samo od izvoza i investicija, već se oslanjamo na unutrašnju potražnju i naučno-tehničke inovacije. Iako u mnogim oblastima još uvek zaostajemo za SAD, u nekim drugim sektorima smo apsolutni lideri“.\nNaučnici sa Univerziteta u Torontu su došli do zaključka da će Kina, iako se nalazi na drugom mestu u smislu istraživanja veštačke inteligencije, verovatno vrlo brzo preteći SAD u tom naučnom sektoru.\nU ove prognoze se može poverovati, imajući u vidu da kineske vlasti imaju velike planove za razvoj ove sfere. Državni savet Narodne Republike Kine je objavio „Program razvoja veštačke inteligencije nove generacije“. Ovaj program predviđa da će uložena sredstva biti višestruko vraćena i da će se na ovoj tehnologiji dobro zaraditi u narednim godinama i decenijama.\nU oblasti istraživanja veštačke inteligencije u Kini na prvom mestu se nalaze tri tehnološka giganta: „Baidu“, „Alibaba“ i „Tencent“. Ministarstvo nauke i tehnologije Kine je formiralo od ovih kompanija prvu radnu grupu za razvoj tehnologije veštačke inteligencije nove generacije. „Baidu“ radi na automobilima koji mogu sami da voze, „Alibaba“ na pametnim gradovima, a „Tencent“ na nosivoj tehnologiji sa optičkim ekranom (poput Gugl naočara).\nŠtaviše, dok je nekad Kalifornija bila „mesto iz snova“ za programere iz celog sveta, Kina polako preuzima primat. I državne vlasti na tome vrlo svesno rade. Po ocenama Ministarstva nauke i tehnologije NR Kine, koje potiču još iz 2016. godine, Peking bi trebalo da zaposli još dodatnih pet miliona stručnjaka iz ove oblasti kako bi se sektor aktivno razvijao. Istorijski gledano, iskustvo vodećih zemalja sveta pokazuje da pravilno ulaganje u ljudske resurse, ali i pametno uložen novac, donose dobrobit celom društvu na duge staze.\nveštačka inteligencija, Kanada, Kina


Prihod Komercijalne banke povećan više od pet puta – Bankar.me\nMay 9, 2016 BANKE, Članci, PLANETA, REGION, REGION, SVE VIJESTI Leave a comment\nKrulj je ukazao da je početkom godine Komercijalna banka dobila novi menadžment, koji je, kako je naveo, uveo visoke standarde upravljanja i poslovanja, kao i transparentnost u radu, u skladu sa zakonom i bankarskim pravilima.\n“Ti planovi se tiču regionalne ekspanzije, lansiranja novih proizvoda prije svega u sferi digitalnog bankarstva, kao i snažne uloge u rješavanju pitanja nenaplativih kredita (NPL-ova), a posebnu pažnju u svom razvoju, Komercijalna banka posvetiće malim i srednjim preduzećima, kao segmentu ekonomije sa velikim perspektivama rasta“, rekao je Krulj Tanjugu.\nGovoreći o NPL-ovima, on je rekao da je Strategija za rješavanje problematičnih kredita koju je prošle godine usvojila Vlada Srbije usmjerena na unapređenje kapaciteta banaka i državnih institucija u suzbijanju ovog problema na finansijskom tržištu.\nTakođe, u fokusu je i uspostavljanje sistema koji će spriječiti njihovu akumulaciju do nivoa koji može imati negativne efekte na kreditnu aktivnost uz ugrožavanje potencijalnog ekonomskog rasta.\n“Činjenica je da je dosadašnja realizacija ove strategije zaustavila rast nivoa NPL-ova, čiji je udio oko 20 odsto ukupnih plasmana banaka”, rekao je Krulj, koji je i vanredni profesor na Univerzitetu u Luvenu (Belgija).\nPrema njegovim rečima, Komercijalna banka je veoma zainteresovana za rješavanje pitanja NPL- ova i veoma je aktivna u implementaciji vladine Strategije za njihovo rješavanje.\n“Posebno radimo na jačanju kapaciteta za smanjivanje NPL-ova, želimo da izgradimo lidersku poziciju u rješavanju ovog veoma bitnog pitanja za sektor u cjelini. Takođe, radimo i na privlačenju investitora koji bi bili spremni da otkupljuju NPL-ove po prihvatljivim cijenama“, rekao je on.\nPOJMOVIgubitak Komercijalna banka Komercijalna Banka Komercijalna banka Srbija\nPrevious Duvanski: Investicije od 2,5 miliona spale na 22,6 hiljada eura\nSljedeći Enormni gubici: Da je li evropski bankarski sistem suočen s novom krizom?


“Ekonomist“ piše: Orban nepobjediv | Radio Televizija BN\n“Ekonomist“ piše: Orban nepobjediv\nNa parlamentarnim izborima, koji će sutra biti održani u Mađarskoj, aktuelni premijer Viktor Orban i njegova stranka Fidse deluju nepobedivo, piše "Ekonomist".\nSvijet 07.04.2018 | 15:16\nOrbanova desničarska populistička partija Fides daleko je ispred svojih protivnika, pokazuju ankete, dok se, ističe magazin, podeljena opozicija prepucava oko toga čiji bi kandidati trebalo da se povuku u lokalnim izbornim jedinicama, kako bi se ujedinili iza jednog kandidata po okrugu koji je protiv Fidesa.\nTakva taktika je, podseća "Ekonomist", dovela do pobede opozicije u bivšem uporištu Fidesa na izborima za gradonačelnika u februaru.\n"Ekonomist", međutim, naglašava da na nacionalnom nivou niko nije sposoban da se ravnopravno takmiči sa Orbanom.\nMagazin predviđa da će nacionalistička partija Jobik, koja se okrenula ka centru, zauzeti drugo mesto na izborima.\nKao najbolju nadu nekom "očajnom opozicionom čelniku", magazin navodi mogućnost da Fides ne osvoji apsolutnu većinu glasova, što bi omogućilo liberalima i levičarima da formiraju manjinsku vladu, uz prećutnu podršku Jobika.\nTakva situacija je, ipak, malo verovatna, ocenjuje britanski magazin.\nKako dodaje, posle osam godina na vlasti i tokom trećeg pokušaja da osvoji mandat, deluje da je Orban daleko od svoje mladalačke disidentske prošlosti.\n"Ekonomist" podseća da je 1988. godine, disident i diplomac na mađarskom univerzitetu poslao pismo milijarderu i filantropu Džordžu Sorošu, u kojem traži pomoć da dobije stipendiju na Univerzitetu u Oksfordu.\nU pismu, koje je nedavno obelodanjeno, mladi Orban piše da želi da studira "preporod civilnog društva", dodaje magazin.\nOrban je dobio stipendiju, podseća "Ekonomist", te predviđa da će, 30 godina kasnije, aktuelni premijer na sutrašnjim izborima verovatno osvojiti treći uzastopni mandat, odnosno četvrti ukupno - premijer je bio od 1998. do 2002 i od 2010. do danas.\nOrban je, međutim, tvrdi "Ekonomist", zauzet gušenjem nezavisnog civilnog društva, za koje se nekada zalagao.\nKritičari ga, podseća magazin, optužuju da predvodi "centralizaciju političke i ekonomske moći, koja se ni sa čim ne može uporediti od pada komunizma".\nOpozicioni političari tvrde da se fondovi koje Mađarska dobija od EU često preusmeravaju prema bliskim prijateljima Orbana, među kojima je i njegov zet i gradonačelnik njegovog rodnog sela, čime se "neguje nova klasa oligarha".\nU velikom broju novinarskih izveštaja, kojima se mađarska vlast zeštoko suprotstavljala, tvrdi se da postoji korupcija na viskom nivou u krugovima vlade, ukazuje "Ekonomist".\nNavodi i da je Soroš, sada najveći neprijatelj Orbana, optužio mađarskog premijera da vodi "mafijašku državu".\nPrema rečima Viktor Sigetvari iz partije Zajedno, Orban je na "neslobodnom vozu i ne može da ga zaustavi".\nOn smatra da će još jedna pobeda Fidesa značiti "još napada na građanske slobode, pravosuđe,opoziciju i civilne organizacije".\nIpak, ukazuje "Ekonomist, za veliki broj glasača ne deluje da je išta od toga važno.\nOrban i njegova partije Fides fokusirali su se na jednu poruku - potrebu da se zaustave migracije i odbrani Mađarska od autsajdera kao što su Soroš, UN, nevladine organizacije i Evropska komisija.\nMađarska vlada optužuje Soroša i njegove saveznike da planiraju da "poplave Mađarsku muslimanskim migrantima".\nZa birače je od još većeg značaja snažna ekonomija, ocenjuje magazin.\nKako objašnjava, u Mađarskoj i dalje ima mnogo siromašnih, posebno među Romima, ali srednjoj klasi ide dobro.\nCene stambenih nekretnina u Budimpešti rastu, delimično zahvaljujući dolasku stranih investitora, BDP je porastao za četiri odsto u 2017. godini, nezaposlenost je pala sa 11,6 odsto u 2010. na 3,8 odsto, a prosečna bruto plata na mesečnom nivou povećana je za 13 odsto do novembra prošle godine, na 1.040 evra, naglašava "Ekonomist".\nZa mnoge Mađare, zaključuje "Ekonomist", to je dovoljan razlog da glasaju za Fides.\nAko je vec tako ,cestitam .soros neka se malo slika "ta druga vremena ,nece valjda vecno ostati .


Potvrda iz Sarajeva: Ništa od brze ceste prema Krajini, budžet FBiH “progutao” više od 72 miliona dolara klirinškog duga\n/ Plus / Politika / Potvrda iz Sarajeva: Ništa od brze ceste prema Krajini, budžet FBiH “progutao” više od 72 miliona dolara klirinškog duga\nklix.ba/usn.ba17.08.2017. u 18:00\nS obzirom na nedostatak sredstava iz Međunarodnog monetarnog fonda (MMF) i komplikovanu političku situaciju, 72.591.543 dolara klirinškog duga koje je dobila FBiH prema svim procjenama bit će iskorištene za krpljenje budžetskih rupa. Pristiglog novca iz Rusije bukvalno nema s obzirom na to da se on “stopio” u Budžet FBiH i smanjio deficit.\nNakon što je Centralna banka BiH uplatila Federaciji BiH 72.591.543 dolara klirinškog duga počeli su pristizati i zahtjevi da se taj novac preusmjeri poljoprivrednicima, Autocestama FBiH, penzionerima ili na finansiranje projekata.\nIpak, prema svim procjenama korist od ruskog novca neće imati ni poljoprivrednici, ni Autoceste FBiH, a ni penzioneri iako se on tretira kao vanredni prihod u Budžetu FBiH. U prijevodu to znači da će novac najvjerovatnije biti korišten za finansiranje redovnih budžetskih izdataka koji su tačni i precizni kada je riječ o izdvajanju novca.\nSvaku drugačiju odluku trebao bi donijeti Parlament FBiH u kojem već izvjesno vrijeme ne postoji parlamentarna većina ni za usvajanje manje bitnih tačaka dnevnog reda od rebalanska budžeta.\nVlasti u FBiH pristigli novac najvjerovatnije će potrošit na način kako je to već planirano budžetom što će u konačnici omogućiti izvršenje budžeta koje je bilo upitno s obzirom na nedostajuća sredstva iz kredita Međunarodnog monetarnog fonda (MMF).\nSve u svemu i kada bi federalna ministrica finansija Jelka Milićević uputila u parlamentarnu proceduru rebalans Budžeta FBiH, pa čak i kada bi taj prijedlog dobio podršku Parlamenta FBiH, entitet bi se našao u ozbiljnim finansijskim problemima jer će se Vlada FBiH morati zaduživati kod komercijalnih banaka kako bi osigurala izvršenje budžeta.


Federalni sanitarni inspektori izdali 3.954 rješenja o izolaciji • fejm.ba\nFederalna uprava za inspekcijske poslove danas je objavila da su njihovi inspektori, u skladu s Odlukom o obaveznoj izolaciji svih građana koji ulaze u BiH u trajanju od 14 dana, raspoređeni od 06.00 sati jučer na ukupno 15 graničnih prijelaza u FBiH.\nRiječ je o prijelazima Bijača, Orašje, Izačić, Kamensko, Gorica, Aerodrom Sarajevo, Doljani, Velika Kladuša, Gabela Polje, Bosansko Grahovo/Strmica, Osoje, Čepikuće, Neum 1, Neum 2 i Ivanica, gdje se u tri smjene vrše dvadesetčetverosatne kontrole putnika i roba, te izriču mjere zabrane/izolacije prema uputstvima nadležnih organa.\nZaključno s jučerašnjim danom, federalni sanitarni inspektori izdali su 3.954 rješenja o stavljanju putnika pod zdravstveni nadzor – izolaciju na period od 14 dana.\nZa 189 državljana BiH s prebivalištem u RS koji su ispunili sanitarni upitnik je dato uputstvo o samoizolaciji, te su podaci – spiskovi s imenima, prezimenima i adresama blagovremeno dostavljeni Inspektoratu Republike Srpske, na daljnje postupanje i provođenje mjera izolacije. Isto vrijedi i za 23 državljanina BiH s prebivalištem na području Brčko Distrikta. Ovo se odnosi i na lica koja su doputovala preko Međunarodnog aerodroma Tuzla.\nDo sada Federalna uprava za inspekcijske poslove nije dobila podatak niti o jednoj osobi koja je državljanin BiH s prebivalištem na području FBiH, a koja je u BiH ušlo preko graničnih prijelaza u RS, te očekuju da će što prije dobiti podatke iz Inspektorata RS, kako bi ih proslijedili kantonalnim ministarstvima unutrašnjih poslova.\nTakođer, podsjećaju da i sanitarni inspektori Federalne uprave za inspekcijske poslove, i sanitarni inspektori Inspektorata RS izriču mjere izolacije za sve državljane BiH, bez obzira na njihovo prebivalište.\nNapominju da su, prema pojašnjenju Ministarstva civilnih poslova BiH, u saradnji s Krzinim štabom Federalnog ministarstva zdravstva precizirane procedure u vezi sa sanitarnim nadzorom nad, kako stranim, tako i vozačima državljanima BiH kako bi bilo omogućeno da nesmetano obavljaju svoje poslove u prekograničnom prometu roba, te procedure u vezi sa prelaskom granice za lica i pacijente u pograničnim područjima.\nNaglašavaju da su svi putnici koji ulaze u BiH/FBiH dužni popuniti sanitarni upitnik i dati tačne i vjerodostojne informacije o zemlji iz koje dolaze, te trenutnom zdravstvenom stanju a da davanje lažnih podataka predstavlja krivično djelo za koje je propisana kazna do tri godine zatvora.\nApeluju na putnike kojima su izrečene mjere izolacije da se striktno pridržavaju izrečenih mjera i upozoravaju da je kršenje propisanih mjera kažnjivo sa do jednom godinom zatvora.\nOsim toga, u skladu s Odlukom Vlade FBiH o neposrednoj kontroli cijena upućen je akt svim kantonalnim, gradskim i općinskim tržišnim inspekcijskim organima na nadležno postupanje.\n– U protekla dva dana, dežurni tim federalnog tržišnog inspektorata izvršio je 26 nadzora po prijavama građana, u okviru kojih su inspektori izdali 23 prekršajna naloga u iznosu 57.500 KM. U devet nadzora po prijavama građana vezanim za nerazumno povećanje cijena, nisu utvrđeni prekršaji kod subjekata nadzora – kazao je direktor FUZIP-a Anis Ajdinović.\nZamolio je građane da sve uočene nepravilnosti prijave na telefon 033 /22 66 44 (otvoren 24 sata), e-mail: info@fuzip.gov.ba, ili poštom na adresu Fehima ef. Čurčića br. 6 Sarajevo, saopćeno je iz FUZIP-a.\nPovezane vijesti:Federalni sanitarni inspektori, izolacija, korona virus


U KC Niš na lečenju 207 pacijenata, jedna osoba preminula\nIzvor: Večernje novosti, 06.Jul.2020, 14:11\nŠest pacijenata ima tešu kliničku sliku i nalazi se na respiratorima, kažu u ovoj Ustanovi Prema najnovijim podacima, u Kliničkom centru Niš hospitalizovano je ukupno 207 pacijenata, od kojih je na kovid 19 pozitivno njih 94. U protekla 24 sata jedna osoba je preminula, dok šest pacijenata ima tešu kliničku sliku i nalazi se na respiratorima, kažu u ovoj Ustanovi. - U nedelju smo imalo 31 novi prijem u Kliničkom centru u Nišu. Situacija je znatno povoljnija od juče >> Pročitaj celu vest na sajtu Večernje novosti << što se tiče PCR testiranja, tako da smo juče uzorkovali negde oko 100 pacijenata, a danas još novih 80, a očekujemo rezultate. Institut za veterinu prihvatio je da ponovo na dnevnom nivou radi do 200 PCR testova za Klinički centar, što nam umnogome olakšava posao – rekao je zamenik direktora KC NIŠ Vladan Ćosić. Kako dodaje, među zdravstvenim radnicima trenutno je na kovid 19 pozitivno 18 radnika, dok je do sada izlečeno ukupno njih 132.\nDanas: U KCV na lečenju 159 pacijenata, šest više nego pethodnog dana\nIzvor: JuznaSrbija.info, 06.Jul.2020\nDo 7 sati jutros u Kliničkom centru Niš hospitalizovano je ukupno 207 pacijenata, od kojih je 94 sa potvrđenim koronavirusom, kao i 12-oro dece, od kojih je kod šestoro potvrđen kovid 19, izjavio je dr Vladimir Ćosić, zamenik generalnog direktora te zdravstvene ustanove...Kako je naveo, od tri...\n20:17: Dnevni horoskop za 21. oktobar 2020. godine!\n20:17: Na graničnim prelazima čekanje i do tri sata\n20:17: "USA TODAY" prvi put javno odabrao stranu - podržao Bajdena\n20:17: Euleks zabrinut zbog ukidanja Specijalnog odeljenja za borbu prot...\n20:17: Partizan posle drame slavio u Istanbulu\n20:17: Predsednik: Srbija ubrzala pregovore za nabavku vakcine\n20:16: Prvi gol u LŠ, trojica Juveovih novajlija u akciji! (video)\n20:16: LŠ - Pucaće u Londonu i Rimu, šta je to smislio Solskjer u Par...\n20:16: Ima i onih koji se stide pobede Partizana! (TVITOVI)\n20:15: Jevrejska grupa osudila aukcija Hitlerovih govora u Nemačkoj\n20:15: JKP „Informatika“ kupuje 31 kameru za četiri miliona dinara